Novi Sad za 5 do 6 godina dobija most u nastavku Bulevara Evrope, preko Šodroša | Luftika\nNovi novosadski most preko Dunava, koji će spajati Frušku goru i Bulevar Evrope je zaključkom Vlade Srbije postao projekat od posebnog značaja.\nShodno tome, Grad Novi Sad je formirao Radnu grupu čiji će zadatak biti hitno sprovođenje aktivnosti u vezi sa izgdranjom mosta preko Šodroša.\n– Imajući u vidu nacionalni značaj projekta, članove Radne grupe čine predstavnici sa bogatim profesionalnim iskustvom na realizaciji najvećih projekata u našoj zemlji i regionu. Članovi Radne grupe su predstavnici Vlade Srbije, predstavnici Autonomne Pokrajine Vojvodine, predstavnici Grada, ali i eminentni profesori sa Fakulteta tehničkih nauka i predstavnici struke. Zadatak Radne grupe je sprovođenje svih aktivnosti u vezi sa realizacijom projekta izgradnje novog mosta – navode u Gradskoj kući.\nRadna grupa za zadatak ima da organizuje sve aktivnosti i učesnike u ovom procesu i prati realizaciju i dinamiku realizacije projekta, koji će se sprovoditi po hitnosti, te je namera Grada da rokovi budu realni ali najkraći mogući, kako bi Novi Sad što pre dobio ovaj most.\nNakon zavreštka izrade Generalnog projekta, u narednim nedeljama, cilj Grada je da se organizuju sve aktivnosti tako da najkasnije do početka naredne godine bude objavljen javni poziv za projektovanje Idejnog rešenja i Idejnog projekta.\n– Planirana objava jedinstvenog tendera za projektovanje i izgradnju obezbediće daleko bržu realizaciju, ali sigurnost i usaglašenost projektovanja i same tehnologije izgradnje – dodaju u Gradskoj kući.\nCilj je da sve aktivnosti na izgradnji novog mosta sprovedu u narednih pet do šest godina.\nPodsetimo da je maketa ovog mosta predstavljena malo pred izbore 21. jula, a izrađena je na osnovu Generalnog projekta koji je prošle godine naručila Uprava za građevinsko zemljište i investicije.\nPredstavljajući maketu i projekat mosta, Vučević je rekao da je procenjena vrednost izgradnje mosta 125 miliona evra. Uz to idu i troškovi od 11 miliona evra za eksproprijaciju zemljišta, bez parcela koje pripadaju državi. On je tada rekao da su imali sastanke sa nekoliko svetskih kompanija koje su zainteresovane za učešće u ovom projektu.\nDodajmo i da je most na ovoj lokaciji u gradskim planovima već više od pola veka.\noznakemost bulevar evrope most novi sad most preko šodroša


Naslovna/Politika/Selak: Formiranje vlasti bez izbornih pobjednika – provokacija\nPoslanik u Narodnoj skupštini Republike Srpske Goran Selak smatra da je najava o formiranju vlasti na nivou BiH bez izbornih pobjednika provokacija koja nema uporište u realnosti.\n“Jedini način da se na sve ovo stavi tačka jeste da izborni pobjednici postignu dogovor i formiraju vlast na nivou BiH, a to je i jedini način da se izbjegnu posljedice djelovanja pojedinih političkih struja koje insistiraju na konfliktu, preglasavanjima i dizanju tenzija”, rekao je Selak Srni.\nKomentarišući činjenicu da je srpski član Predsjedništva BiH Milorad Dodik juče preglasan kada je budžet institucija BiH usvojen na telefonskoj sjednici Predsjedništva, Selak je rekao da preglasavanje po pitanju usvajanja budžeta institucija BiH i međunarodnih obaveza predstavlja potez bez ikakve logike.\n“Blokada BiH sigurno neće biti riješena daljim preglasavanjima izabranih predstavnika Srpske i insistiranjima na nepoštovanju izborne volje građana”, poručio je Selak, član Glavnog odbora Socijalističke partije.\nSrpski član Predsjedništva BiH Milorad Dodik upozorio je da će Republika Srpska, ukoliko prilikom formiranja vlasti na nivou BiH budu zaobiđeni njeni izborni pobjednici, odlukama Narodne skupštine Srpske ponovo uspostaviti prvobitni dejtonski sistem i uređenje BiH.\nBiH budžet Goran Selak Milorad Dodik Republika Srpska SRNA struja uređenje


MFS–EMMAUS: U četvrtak iz Bosne kreće treći konvoj humanitarne pomoći za Siriju\nNaslovnica NAJNOVIJE Svijet MFS–EMMAUS: U četvrtak iz Bosne kreće treći konvoj humanitarne pomoći za Siriju\nBiH, Šam – Donacija se sastoji od 340 tona brašna, 22.000 litara ulja i osam paleta dječijih pelena.\nTreći, dosad najveći konvoj pomoći domaće, humanitarne nevladine organizacije MFS-EMMAUS-a, od 16 šlepera krenut će u četvrtak iz Doboj Istoka za Siriju.\n“Donacija se sastoji od 340 tona brašna, 22.000 litara ulja i osam paleta dječijih pelena. U prikupljanju pomoći učestvovali su građani BiH uglavnom s područja Muftijstva tuzlanskog koje je ujedno sudjelovalo u organizaciji”, saopćeno je iz MFS-EMMAUS-a.\nKonvoj pod nazivom “BiH za Siriju” putuje do tursko-sirijske granice odakle će pomoć biti distribuirana narodu u Siriji i u izbjegličkim kampovima. Kao i prethodni put, konvoj će pratiti nekoliko uposlenika, volontera, direktor MFS-EMMAUS-a Hamzalija Okanović te nekoliko predstavnika Muftijstva tuzlanskog.\n“Pozitivno smo iznenađeni izuzetno velikom odzivu stanovništva BiH i drago nam je da smo uspješno nastavili ovu humanitarnu akciju. Nakon što smo u februaru poslali konvoj od 5 šlepera, nismo se nadali da će taj broj porasti do čak 16 šlepera. Znamo da ovom donacijom nismo riješili svakodnevne probleme sirijskim izbjeglicama, ali smo uspjeli postići da u narednih nekoliko mjeseci imaju makar osiguran obrok”, izjavio je Okanović.\ndragan 29. Marta 2017. At 12:20\na znam da bi trebao da se radujem\neto to je ono sto muslimani trebaju\npodrsku bilo koju, ako nista drugo jednu hurmu, ili jednu dobru rjec\na doci ce dan da ce svako biti u iskusenju


Krivokapić obećava crnogorske pasoše: Među prvima ga dobija pjevač Željko Joksimović - PORTAL REVIJE FOKUS\n“Mi smo bratski narod po mnogo čemu. Evo ja ću sad, ne znam da li je možda ružno, reći da je vaš suprug starinom Crnogorac, a nema crnogorsko državljanstvo ni pasoš. Sada je prilika da kažem, pošto Crna Gora kreće jednim drugim putem, da mi želimo da sve što ima dodirne veze sa Crnom Gorom budu ti uslovno rečeno „zlatni pasoši“ vrijednosti koje zajednički delimo. Takav pasoš bismo ponudili Novaku Đokoviću i vašem suprugu”, kazao je on Joksimovićevoj supruzi Jovani, poznatoj srpskoj voditeljki\nPredsjednik Vlade Crne Gore, prof. dr Zdravko Krivokapić, pričao je o dodjeli takozvanih „zlatnih pasoša“ za značajne ličnosti koje imaju veze sa Crnom Gorom, a jedan takav je već namijenjen i pjevaču Željku Joksimoviću.\n“Mi smo bratski narod po mnogo čemu. Evo ja ću sad, ne znam da li je možda ružno, reći da je vaš suprug starinom Crnogorac, a nema crnogorsko državljanstvo ni pasoš. Sada je prilika da kažem, pošto Crna Gora kreće jednim drugim putem, da mi želimo da sve što ima dodirne veze sa Crnom Gorom budu ti uslovno rečeno „zlatni pasoši“ vrijednosti koje zajednički delimo. Takav pasoš bismo ponudili Novaku Đokoviću i vašem suprugu”, kazao je on Joksimovićevoj supruzi Jovani, poznatoj srpskoj voditeljki, prenosi Kurir.\n“A da li onda i žena, pošto je skroz Srpkinja, ali preko muža ima veze sa Crnom Gorom, ima pravo na taj pasoš ili ne”, bilo je pitanje koje je zanimalo Jovanu na šta je Krivokapić odgovorio:\nTags: crnogorski pasošZdravko KrivokapićŽeljko Joksimović\nPrethodna priča MUP Srbije: Abazovićeva izjava je posljedica neiskustva i loših informacija\nSledeća priča Presuda Ratku Mladiću 8. juna


Ministarstvo obrazovanja najavljuje mogućnost otvaranja obrazovnih ustanova za dvije nedjelje ⋆ Balkan PlusBalkan Plus\n26.05.2020 u 20:21\nMinistarstvo obrazovanja, nauke, tehnologije i inovacije Kosova razmatra mogućnost da maturante i učenike 9. razreda vrati u školu za najmanje dve nedelje kako bi se pripremili za maturski ispit.\nU pisanom odgovoru za Kohu, Ministarstvo obrazovanja navelo je da je vraćanje maturanata i učenika izazovno pitanje zbog primene mera na suzbijanju i sprečavanju širenja pandemije virusa kovid-19.\n“Još uvek nema konačne odluke, bilo kakvo delovanje biće preduzeto zvanično i u saradnji i koordinaciji sa Ministarstvom zdravlja, Nacionalnim institutom za javno zdravlje Kosova i opštinama”, navelo je Ministarstvo obrazovanja.\nDodaje se da će se preporuke Ministarstva zdravlja i Nacionalnog instituta za javno zdravlje uzeti u obzir za vrtiće i visokoškolske ustanove.\nMinistarstvo zdravlja je u ponedeljak najavilo olakšavajuće mere, ali za otvaranje obrazovnih ustanova još uvek nema konkretne odluke osim polaganja ispita u visokoškolskim ustanovama.\nNajava vršioca dužnosti ministra zdravlja Arbena Vitie o otvaranju verskih objekata od četvrtka izazvala je reagovanja mnogih roditelja na društvenim mrežama, koji smatraju da prvo treba da se otvore vrtići, škole i visokoškolske ustanove, prenosi Koha.\nMeđutim Ministarstvo zdravlja smatra da su ova poređenja sa otvaranjem verskih objekata neosnovana u pogledu načina aktivnosti i broja onih koji pohađaju obrazovne ustanove.\nIako nije pomenut datum, iz Ministarstva zdravlja naglašavaju da će biti otvoreni vrtići i škole, uz sprovođenje mera održavanja fizičke distance, nošenja maski i individualne i kolektivne higijene.\n“Odluka će biti doneta u trenutku kada Ministarstvo obrazovanja i opštine, kao rukovodioci obrazovnog procesa, obezbede sprovođenje priprema do kraja kako bi se proces mogao nastaviti”, kaže se u odgovoru Ministarstva zdravlja.\nStručnjak za obrazovanje Dukađin Pupovci takođe smatra da verske objekte i obrazovne ustanove ne treba upoređivati, jer su ljudi koji odlaze u verske objekte stariji i lakše se pridržavaju pravila, dok je sprovođenje mera u obrazovnim ustanovama problematično.\nPrema kosovskom školskom kalendaru 2019/2020, učenici 12. razreda završili su proces nastave 20. maja, dok deveti razred završava 11. juna.


Naoružane navijačkim bojama i osmesima imaju priliku da iz blizine bodre nadmetanje našeg i brazilskog tima, a koje Srbija prati "na nogama".\nBoje Srbije na obrazima\nNa stadionu Spratak pariraju im navijačice iz Brazila, "opsednute" selfijima i doterivanjem. "Mora da se slikom zabeleži prisustvo na ovako važnom derbiju, a da se onda slike kao dokaz objave na društvenim mrežima", smatraju tako navijačice koje su izuzetno lepe, baš kao i srpske navijačice.\nZahvaljujući ovim ljubiteljkama fudbala, na tribinama se uporedo sa fudbalskom borbom odvija nadmetanje u lepoti čije su učesnice i ove "vesele" navijačice.\nI one obožavaju selfi\nČekamo ishod utakmice, a već sada je izvesno da je Spartak u Moskvi zapljusno talas ženske atraktivnosti i ženskog navijačkog duha.


Beta 24. avgusta 2017. 18:45\nRuski predsednik Vladimir Putin otputovaće u ponedeljak u Budimpeštu da prisustvuje otvaranju svetskog prvenstva u džudou na poziv madjarskom premijera Viktora Orbana, saopštio je danas Kremlj.\nPutin koji je nosilac crnog pojasa osmi dan, jednog od najviših stepena u toj disciplini, počasni je predsednik Medjunarodne džudo federacije.\nRuski predsednik posetio je Budimpeštu počekom februara, a tokom drugog boravka razgovaraće s Orbanom, naveo je isti izvor.\nU okviru posete Putinu će Univerzitet u Debrecinu dodeliti počasni doktorat iz zahvalnosti na ulozi koju je ruska javna kompanija Rosatom dala toj ustanovi u projektu izgradnje dva nova nuklearna reaktora u Paksu, blizu Budimpešte.\nPrema navodima madjarske štampe zvanična ceremonija dodele počasnog doktorata ruskom predsedniku biće održana u madjarskom Parlamentu.\nBudimpešta i Moskva su u januaru 2014. potpisale sporni sporazum kojim se dodeljuje Rosatomu da izgradi dva nova nuklearna reaktora, nazvana Pak Dva, koji treba da zamene četiri reaktora trenutno u funkciji na toj lokaciji. Ti reaktori su izgradjeni tokom 1980-ih godina i obezbedjuju polovinu potrošnje struje u Madjarskoj.\nIzgradnja novih reaktora treba da počne 2018, a prvi reaktor treba da bude pušten u rad 2023.\nEvropska komisija je u martu odobrila finansijsku pomoć koju Budimpešta daje za taj projekat vredan 12,5 milijardi evra, od čega je 80 odsto, odnosno 10 milijardi evra finansirano iz ruskog zajma Madjarskoj.


Isplaćena jedna plata, nastavljen štrajk\nSrna 07.11.2014 13:35\nSREBRENICA - Vršilac dužnosti direktora Rudnika boksita "Srebrenica" Mladen Radić saopštio je da je danas isplaćena jedna zaostala plata zaposlenima u ovom preduzeću, koji su osmi dan u štrajku.\nRadić je naveo da očekuje da će u idućoj sedmici radnicima biti obezbijeđeno zdravstveno osiguranje i uplata doprinosa, nakon osam godina prekida.\nNavedeno je i da će u ponedjeljak, 10. novembra, biti deblokiran račun preduzeća, nakon 12 mjeseci blokade, i da će to omogućiti normalno poslovanje i bolje dane za ovo privredno društvo.\nRadić je ukazao da štrajk u preduzeću izaziva dodatne probleme u poslovanju i najavio da će nakon uspostavljanja redovne eksploatacije i isporuke rude zvorničkoj "Alumini" biti izmirene sve zaostale obaveze u rekordnom roku, ne precizirajući kada će biti uspostavljena redovna eksploatacija i isporuka rude.\nOn nije naveo ni kada će biti održani pregovori Štrajkačkog odbora sa poslovodstvom i Upravnim odborom rudnika, koji su bili najavljeni za danas, ali su jutros odgođeni za narednu sedmicu.\nTim pregovorima treba da budu iznađena rješenja koja bi omogućila prekid štrajka, a uslov je isplata dvije od pet zaostalih, odnosno još jedne plate.\nRadnici kažu da su izgubili povjerenje u poslovodstvo, jer im je danas isplaćena plata bila obećana 23. oktobra, kada je govoreno da će za dan ili dva biti isplaćena. Tada je sindikalna organizacija dostavila zahtjev poslovodstvu za isplatu dvije plate i najavila štrajk za 31. oktobar kada je i počeo, jer nisu dobili odgovor na zahtjev.\nPovjerenik Saveza sindikata Republike Srpske za Srebrenicu i Bratunac Milan Jovanović danas prije podne rekao je Srni da nije održan najavljeni sastanak Štrajkačkog i Upravnog odbora ovog preduzeća zbog obaveza nekih članova Upravnog odbora, ali da će biti održan u idućoj sedmici, a termin još nije utvrđen.\nRadnici su u štrajku, a eksploatacija i isporuka rude kupcu prekinuti su do ispunjenja radničkih zahtjeva, kažu u Štrajkačkom odboru.\nZahtjev radnika je da im se isplate dvije zaostale bruto plate, definišu uslovi rada i isplate plata u zimskom periodu kada se ne obavlja eksploatacija rude na površinskim kopovima.\n"U zavisnosti od ishoda pregovora Štrajkačkog i Upravnog odbora, sindikalna organizacija će odlučiti da li ćemo nastaviti ili prekinuti započeti štrajk", kaže predsjednik Štrajkačkog odbora Rade Grujičić.\nUkoliko poslovodstvo ne ispuni ovaj zahtjev radnici su najavili podnošenje krivične prijave protiv odgovornih za potpisivanje nepovoljnih ugovora sa izvođačem radova i nesavjesno poslovanje.\nSrebrenički Rudnik boksita zapošljava 43 radnika.


Regionalna deponija preblizu kućama Novosađana – Poslovni portal o upravljanju otpadom i reciklaži\nRegionalna deponija preblizu kućama Novosađana\nBy Reciklaza.biz mart 25, 2021\nNacrt Plana generalne regulacije regionalne deponije i dalekovoda, sa izveštajem o uticaju plana na životnu sredinu, nalazi se na javnom uvidu i predstavlja još jedan korak ka izgradnji regionalnog centra za upravljanje otpadom u Novom Sadu, piše portal 021.\nPostojeća deponija je udaljena oko 6,3 kilometra od centra Novog Sada i smeštena uz put Novi Sad – Temerin – Bečej. Prostor je zagađen s obzirom na to da je reč o neuređenom smetlištu, a trpe voda, zemljište i vazduh. Na primer, ispitivanje deponijskih gasova urađeno prošle godine pokazalo je značajno prisustvo metana i vodonik-sulfida.\n„Prostorno ograničenje za razvoj kompleksa regionalne deponije predstavlja blizina objekata u Nemanovcima, postojeća kanalska mreža, odnosno postojeći infrastrukturni koridor – dalekovod, sa odgovarajućim zaštitnim zonama. Preko područja prelaze sledeći 110 kV dalekovodi: dalekovod 110 kV broj 175 TS Novi Sad 3 – TS Novi Sad 4, dalekovod 110 kV broj 176/1 TS Novi Sad 3 – TS Novi Sad 9, dalekovod 110 kV broj 1005 TS Novi Sad 3 – TS TE-TO Novi Sad. Svi postojeći dalekovodi 110 kV delom zadržavaju svoju trasu, a zbog izgradnje regionalne deponije potrebno je izmestiti deo trase sva tri dalekovoda 110 kV izvan kompleksa deponije“, navodi se u nacrtu Plana detaljne regulacije regionalne deponije i dalekovoda.\nJoš od prvobitne ideje da se uredi deponija stanovnici Nemanovaca imali su primedbe, kao najbliži smetlištu. I sada će se žaliti na plan jer, priča za 021.rs stanovnik Nemanovaca Aleksandar Nikolić, čelnici ne planiraju da ispoštuju potrebnu udaljenost od 500 metara od njihovih kuća, što propisuje Uredba o odlaganju otpada na deponije. Suprotno propisima, kaže naš sagovornik, urbanisti granice deponije „nameštaju“ na nedovoljnih 270 metara od naselja koje broji 54 kuće i oko 200 građana, iako u nacrtu plana tvrde da su se vodili pomenutom uredbom.\n„Već 15 godina se borimo protiv sistema, počev od namera Grada da se samo proširi postojeća deponija. Tada su pokušali da zauzmu zemljište koje je vraćeno selu Čenej i Mesnoj zajednici Pejićevi salaši – Nemanovci i kojem, po i dalje važećem zakonu, ne smeju da menjaju namenu osim za izgradnju ribnjaka i šuma. Ove iste parcele na severnom polju su i dan-danas sporne. U drugom pokušaju da, pre oko osam godina, projektuju deponiju nisu ispoštovali minimalne udaljenosti od dalekovoda. Sada je problem u tome što je regionalna deponija projektovana sa granicom od 270 metara od naših kuća i ne žele da pomeraju te granice jer su svesni da će time izgubiti trećinu površine planirane deponije„, priča Aleksandar Nikolić za 021.rs.\nMinistarstvo zaštite životne sredine finansira zamenu kotlova\nSIGURNOSNO PITANJE * + = četrnaest


Još nisam upoznao posvećenije i profesionalnije vojnike i časnike od onih u OSBiH – rekao je komandant EUFOR-a general-bojnik Reinhard Trischak, govoreći nedavno o odnosu koji EUFOR ima prema Oružanim snaga Bosne i Hercegovine (OS BiH), njihovim pripadnicima i sposobnostima.\nKako se ističe u saopćenju, EUFOR doživljava OSBiH kao partnera s kojim ima visok nivo saradnje i međusobne podrške.\nOd uspostave OSBiH 2006. godine EUFOR je s ponosom radio rame uz rame s bosanskohercegovačkim vojnicima dok su oni postajali sve bolji i bolji: od obuke i osposobljavanja, uspostave samoodržive individualne obuke, do istinski partnerskog djelovanja tokom godišnje međunarodne vježbe „Brzi odgovor“. Kao priznati član međunarodne zajednice Bosna i Hercegovina se transformisala iz zemlje kojoj je pružana sigurnost u onoga koji ju pruža, pošto OSBiH sudjeluju u misijama održavanja mira širom svijeta.\nOSBiH su odličan primjer objedinjavajuće organizacije na državnom nivou čije postojanje donosi korist svim građanima Bosne i Hercegovine. Reforma odbrane i uspostava OS BiH predstavlja jednu od najuspješnijih priča u Bosni i Hercegovini u posljednja dva desetljeća.\nUzimajući u obzir resurse koji im stoje na raspolaganju, rezultati koje ostvaruju, s kojim god izazovima da se suočavaju, mogu služiti na čast profesionalizmu i posvećenosti njihovih vojnika. U svakoj zemlji oružane snage predstavljaju temeljnu policu osiguranja, a ona nije besplatna.\nOSBiH su sila dobra za zemlju u trenucima kriza, reaguju na pozive da pruže pomoć i podršku. Kada je 2014. godine zemlja bila pogođena rekordnim poplavama, OS BiH su bile tu da svojim vozilima i čamcima spašavaju građane u nevolji. Bile su tu i da pomognu u raščišćavanju, izgradnji puteva i mostova, da pomognu da se ljudi vrate normalnom životu.\nSvake godine one su tu kada buknu šumski požari, a predstavljaju i najvažniji deminerski kapacitet, pomažući tako u borbi protiv sveopćih neprijatelja. U skorije vrijeme OS BiH su bile pozvane da podrže provedbu preventivnih mjera radi sprečavanje pandemije COVID-19, te su, kako se radilo i u drugim evropskim državama, podizale karantenska naselja i pomagale u dezinfekciji javnih objekata, saopćeno je iz EUFOR-a\nPrevious Hotel u Bihaću proizvodnjom organskog povrća spriječio otpuštanje radnika\nNext Sarajevo će konačno dobiti nove tramvaje!


Saopštenje: ukidanje vanrednog stanja u Republici Srbiji | ATS\nOd velike važnosti za sve nas je da zaštitimo zdravlje i obezbedimo sigurnost za svakog pojedinca, nastavljajući naše poslovanje, koje u slučaju obezbeđenja poverenja u validnost rezultata ispitivanja/ etaloniranja/ ispitivanja osposobljenosti/ kontrolisanja/ sertifikacije, predstavlja naš zajednički cilj.\nOsim poštovanja svih zvaničnih mera, na nama je da svako sa svoje strane, a u zajedničkom cilju, sprovedemo i dodatne mere koje će zaštititi zdravlje i obezbediti sigurnost za svakog pojedinca tokom ocenjivanja.\nI u ovom vremenu kada nas je zadesila pandemija koranavirusom, videli smo koliko je važno poverenje u kompetentnost. Molimo vas, da zajednički imamo na umu da nastavak našeg poslovanja i ciljevi kao što su realizacija ocenjivanja u planiranim terminima, dobijanje akreditacije, održavanje akreditacije, proširenje obima akreditacije, prelazak na novo izdanje standarda, osim na poverenju u kompetentnost, budu zasnovani i na poverenju u bezbednost, da smo uradili sve što je do nas, kako bi zaštitili zdravlje svakog pojedinca.\nKako bismo naš zajednički posao realizovali planski i efikasno, od svakog od akreditovanih tela, kao i onih u postupku akreditacije, ATS će zatražiti relevantne informacije koje su neophodne kako bi se izvršila analiza i donela odluka o predstojećim ocenjivanjima, kao i tehnikama koje će biti korišćene.


Potencijalne pretnje pri online finansijskim transakcijama Potencijalne pretnje pri online finansijskim transakcijama – Personal magazin\nPrema istraživanju koje su sproveli B2B International i kompanija Kaspersky Lab, skoro 98% korisnika računara uživa u jednostavnosti i pogodnostima kupovine i bankarstva na svojim PC i Mac računarima, tabletima…\nPrema istraživanju koje su sproveli B2B International i kompanija Kaspersky Lab, skoro 98% korisnika računara uživa u jednostavnosti i pogodnostima kupovine i bankarstva na svojim PC i Mac računarima, tabletima i smart telefonima. To znači da je samo 2% učesnika ankete reklo da nikad ne koriste svoje računare i druge uređaje za plaćanje filma, pesme ili igrice; za rezervaciju vozne ili avionske karte; ili za kupovinu nekih stvari, plaćanje drugim ljudima, i organizovanje svojih finansija. But ove pogodnosti skoro uvek stvaraju neke nove probleme vezane za bezbednost i sajber kriminalci to naplaćuju. Trojanci u elektronskom bankarstvu, traženje novca, lažni sajtovi za bankarstvo i kupovinu-lopovi imaju pregršt načina da ukradu novac.\nMapa internet pretnji za online finansijske transakcije (kliknite za uvećanje)\nPo rezultatima istraživanja onlajn kupovina je najpopularnija aktivnost, sa 95% ljudi koji koriste ove usluge.Elektronsko bankarstvo je vrlo blizu, i koristi ga 91% ljudi, a oko 74% redovno koristi usluge elektronskog plaćanja. Rezultati takođe pokazuju da većina koristi svoje PC ili Mac računare za onlajn finansijske transakcije: 77% učesnika ankete koristi svoje uređaje za kupovine u onlajn radnjama a 71% za elektronsko bankarstvo.\nAli nisu samo dobri momci oni koji su svesni ovih usluga – sajber kriminalci žarko žele da naprave unosne finansijske sajber napade i pretvore internet trgovinu u stvarni svet pljačke. Kao odgovor na to, svi cenjeniji onlajn servisi koriste razne tehnologije kako bi zaštitili bitne finansijske podatke svojih klijenata. Ipak, retko su ove mere same po sebi dovoljne da zaštite ljude od finansijskog kriminala.\nKriminalci koji kradu novac su spremni da ulože dosta radne snage i novca kako bi organizovali uspešne zle napade. Najefikasniji način za borbu protiv njih zahteva upotrebu onlajn zaštite, koja bi bila dovoljno dobra da može da bude ispred novih kriminalnih aktivnosti i da prepozna pokušaje krađe osetljivih podataka korisnika pre nego što finansijski podaci padnu u pogrešne ruke.\nOvo je načelo kojim se vode sve zaštitne tehnologije koje se nalaze u sklopu Kaspersky Internet Security – Multi-Device, najpovoljnijeg bezbednosnog rešenja za uređaje koji koriste operativne sisteme Windows, OS X i Android. Najpre, svi programi koji se nalaze u sklopu ovog rešenja-Kaspersky Internet Security, Kaspersky Internet Security for Mac i Kaspersky Internet Security for Android-su stalno povezani sa Kaspersky Security Network cloud servisom, dajući zaštitnim tehnologijama brz pristup informacijama o najnovijim sajber pretnjama. Napadači se nadaju da mogu da pobede antivirusne baze podataka koristeći novi, nepoznati malver, ali ukoliko samo jedan od 60 miliona korisnika Kaspersky Security Network spazi neki novi sumnjivi program, svi ostali korisnici kompanije Kaspersky Lab će biti zaštićeni od napada za samo nekoliko minuta od njegovog detektovanja.\nRačunari koji koriste Windows su češće napadani od onih koji koriste druge operativne sisteme. Zbog toga rešenje kompanije Kaspersky Lab za računare koji koriste Windows-Kaspersky Internet Security-sada uključuje Safe Money, tehnologiju visoke klase koja je napravljena kako bi zaštitila onlajn finansijske transakcije korisnika. Ova tehnologija sadrži impresivne mogućnosti, uključujući:\nAutomatsku proveru bezbednosnih sertifikata banaka i sajtova za elektronsko plaćanje\nSkeniranje kako bi se uočile bilo kakve slabe tačke računara korisnika koje bi mogle da ih učine neotpornim na napad\nAktiviranje dva nivoa bezbednosne tehnologije za unos podataka-Secure Keyboard i Virtual Keyboard-koji omogućavaju da šifre i podaci sa kreditne kartice budu uneti bez straha od krađe.\nKao i sve druge tehnologije, i onlajn finansijski servisi imaju svoje prednosti i mane. Kaspersky Internet Security-Multi-Device sadrži proaktivne zaštitne tehnologije kako bi glavni problem-finansijska prevara-bio eliminisan, a usput povećava prednosti internet plaćanja.\nPotencijalne pretnje pri online finansijskim transakcijama was last modified: February 5th, 2014 by Redakcija\nelektronsko bankarstvoKaspersky LabOnlajn kupovinaSajber kriminalci\nGTA V već distribuiran u preko 30 miliona primeraka!


* Gradska biblioteka Karlo Bijelicki, u sredu, 25. maja, organizuje promociju romana Slamar, našeg sugrađanina Vladimira Vujinovića. Promocija će biti održana u dvorištu kafea Salaš u srcu grada (Dositejeva 15) sa početkom u 18 časova\nU promociji učestvuju Borislav Kosanović, pisac, Miloje Mikica Tomić, pesnik, Vladimir Vujinović, autor, a moderator programa je Miloš Uzelac.\nSlamar je roman koji svrstava Vladimira Vujinovića među istaknute pisce novog srpskog trilera. Ovo je autorov drugi roman, a promociju prvog romana Jutarnja zvezda, Biblioteka je organizovala prethodne godine.\nU slučaju lošeg vremana, promocija će biti održana u Sali Dečjeg odeljenja Biblioteke (Trg cara Lazara 3).\nViše iz ove kategorije « KC Laza Kostić Sombor: Predstava za decu "Veseli mornari"\tGradski muzej Sombor domaćin izložbe povodom zlatnog jubileja Društva konzervatora Srbije »


Pronađeno naoružanje uoči svečanosti Pronađeno naoružanje uoči svečanosti\nPronađeno naoružanje uoči svečanosti\nObjavljeno: 10. 1. 2012 u 10:04h\nU sportskoj dvorani Borik u Banjaluci je uoči proslave jubileja Republike Srpske pronađeno naoružanje, potvrdila je portparol MUP-a Srpske Mirna Šoja.\nPrema njenim riječima, naoružanje je pronađeno u nedjelju u 16.25 časova tokom protivdiverzionog pregleda dvorane Borik, u okviru planiranih mjera i radnji koje je MUP preduzimao na obezbjeđenju svečanosti povodom obilježavanja Dana i krsne slave Republike Srpske 9. januara.\n“S obzirom na količinu i vrstu pronađenog naoružanja, da je upotrijebljeno, moglo je da ozbiljno ugrozi učesnike i goste svečane akademije povodom 20. godišnjice Srpske”, rekla je Šoja.\nOna je dodala da pripadnici Kriminalističke policije MUP-a Republike Srpske, u saradnji sa okružnim tužilaštvom Banjaluka, preduzimaju niz aktivnosti na dokumentovanju i rasvjetljavanju ovog događaja.\n“U toku je kriminalističko vještačenje određenih predmeta i obavljaju se informativni razgovori sa većim brojem lica” rekla je Šoja.


Kina može dvaput da kupi svo zlato na svetu - Biznis i Finansije\nHome\tVestiEkonomija\tKina može dvaput da kupi svo zlato na svetu\nKineske devizne rezerve porasle su za 700 odsto od 2004. godine i iznose sumu dovoljno veliku da se njome mogu kupiti ukupne zalihe zlata svih svetskih centralnih banka, i to dvaput!\nCena zlata se je porasla za 263% od 2004. godine, prema podacima kojima raspolaže MMF. S druge strane, kineske devizne rezerve skočile su za 723% u istom periodu, na otprilike 3,3 biliona dolara, dok ukupne devizne rezerve Brazila, Kine i Rusije iznose 1,1 bilion dolara, odnosno tri puta manje.\nPrema pisanju Blumberga, najmnogoljudnija država na svetu postigla je ovaj rezultat zahvaljujući sjajnim trgovinskim rezultatima. Kina je još 2009. godine prestigla Nemačku na prvom mestu najvećih svetskih izvoznika. Svaki dolar unet u zemlju komercijalne banke prodaju Centralnoj banci, koja konstantno povećava svoju zalihu. Međutim, ta ogromna količina deviznih rezervi, smatraju stručnjaci, iako je pravo blago za vreme lošeg ekonomskog perioda, predstavlja problem kada je svetska finansijska situacija u mirnijim vodama.\nSkoro dve trećine kineske aktive izražen je u dolarima, dok je otprilike četvrtina u evrima, prema rečima Jao Veja, ekonomiste Societe Generale SA iz Hong Konga. To znači da kineska vlada ima donekle ograničene mogućnosti za upravljanje svojom imovinom na otvorenom tržištu. U poslednje vreme je iz tog razloga čak pokrenuta inicijativa među kompanijam u zemlji da “kriju svoje devize među ljudima”, što prema Veju znači da bi nacionalne devizne rezerve ipak trebalo da donekle izgube na svojoj vrednosti u bližoj budućnosti. Vrednost deviznih rezervi Kine procenjena je na 30,2% ukupnih svetskih rezervi.


Vesti online / Vesti / Svet / "Figaro": Evo zašto Putin dominira\n"Figaro": Evo zašto Putin dominira\nVeć dugi niz godina Rusija uspešno nastupa na međunarodnoj areni, a takav geopolitički uspeh moguć je zahvaljujući Putinovom znanju geografije, predmetu kojem na Zapadu ne posvećuju dovoljno pažnje, ističe list. Upravo poznavanje geografskih i kulturnih osobina različitih država, kao i kvalitetno rukovodstvo, omogućilo je Putinu uspeh.\nKao primer "Figaro" navodi predlog ruskog ministra poljoprivrede Aleksandra Tkačova da Rusija snabdeva Indoneziju svinjetinom, na šta je Putin odmah odgovorio da je plan osuđen na neuspeh jer je to meso poslednje što je potrebno pretežno muslimanskoj Indoneziji. Putin zna dobro geografiju zahvaljujući sovjetskom obrazovnom sistemu i svemu što je naučio u KGB-u.\nTakođe, ruski lider je, podseća "Figaro", predsednik Pokroviteljskog saveta Ruskog geografskog društva, na čijim sednicama ponekad učestvuje. Predsednik Rusije ima veliku prednost u odnosu na zapadne kolege upravo zbog svog znanja, odnosno njihovog neznanja geografije.\nU američkim školama geografija nije obavezan predmet, a u Francuskoj joj posvećuju malo pažnje, pošto se na Zapadu više bave ekonomijom. Francuski list navodi primer bivšeg predsednika Francuske Nikole Sarkozija i američkog predsednika Džordža Buša mlađeg, koji nisu razlikovali sunite od šiita.\nAktuelni predsednik SAD Donald Tramp "brka" Austriju i Australiju, dodaje se u tekstu.\nČetvrtak 06.12.2018. 17:58\nNormalan insan bolan.Pa on ba nigda ne bi uparkiro onu vražju šestu flotu na bregove od Belorusije ko tamo neke fukare.jašta.


Advokat Vulić: U ubistvu novinara Pantića posrednu ulogu su imale i državne bezbednosne struktura - Politički.rs\nAdvokat Zlatan Vulić, nekadašnji šef Odseka Ministarstva unutrašnjih poslova za privredni kriminal u Pomoravskom okrugu, izjavio je kako misli da su u ubistvu novinara “Večernjih novosti” u Jagodini Milana Pantića “posrednu ulogu imale i državne bezbednosne strukture”.\nU razgovoru za NiN, on je rekao da je u vreme kada se došao na to mesto bilo mnogo problema vezanih za privatizaciju Jagodinske pivare, ali i za poslovanje nekih drugih preduzeća, kao i da je “očito bilo da su pojedini inspektori podlegli interesima nekih grupa i pojedinaca”.\n“Vaš kolega, novinar ‘Večernjih novosti’ Milan Pantić ubijen je malo pre nego što sam ja došao u kriminalističku policiju 2002. Taj nerasvetljeni zločin je do danas ostao bruka ne samo za naš jagodinski SUP, već i za MUP Srbije, jer još uvek nije pravosnažno okončan, tako da se ne zna ni ko je ubica, ni ko je bio nalogodavac”, rekao je Vulić.\nPrema njegovim rečima, “MUP Srbije je od prvog dana vodio i kontrolisao istragu ubistva Pantića i diktirao šta i kada da se radi”.\nOn je rekao da su se “i policija i pojedini ministri policije obrukali, tim pre što su više puta bez potrebe javno iznosili svoje pretpostavke i dileme šta je ubica stvarno hteo, da li je želeo da opomene i uplaši novinara Pantića, ili da ga ubije?”\n“Mislim da su u tom ubistvu posrednu ulogu imale i državne bezbednosne strukture. Takva devijacija srpske policije počela je još 1946, kada je čuvala ‘ćorave kutije’ i nakon rata bez suda eliminisala protivnike režima. Naše bezbednosne službe, nažalost, nisu tu tradiciju prekinule do dana današnjeg”, rekao je Vulić.\nKako je dodao, “evo, još uvek se vodi postupak za ubistvo vlasnika i osnivača ‘Dnevnog telegrafa’ i ‘Evropljanina’ Slavka Ćuruvije, koji je, po svoj prilici, takodje ubijen uz učešće bezbednosnih službi iz vremena režima Slobodana Miloševića”.\n“Moja odluka o napuštanju policije je postepeno sazrevala, jer sam imao sličan osećaj, kao i pre akcije ‘Sablja’, da su kriminalci postali jači od države. Iz ko sve zna kakvih razloga nije bilo načina da se važni predmeti procesuiraju na pravi način. Zato i ne čudi što počinioci mnogih ubistava i drugih teških krivičnih dela nisu otkriveni”, ispričao je Vulić, za NIN, nabrajajući, iz sopstvenog iskustva, više slučajeva gde se, kako je ukazao, umešala politika.\nTagged: MILAN PANTIĆ, UBISTVO


U seriji tornada u SAD više od 30 mrtvih\nNajmanje 33 osobe izgubile su život u nizu snažnih tornada koja su pogodila velika prostranstva američkog srednjeg zapada i jugoistoka, rekli su zvaničnici.\nTornada su uništila kuće, oštetila jedan zatvor i nosila automobile kroz vazduh kao igračke u četiri države. Najmanje 16 lica izgubilo je život u Kentakiju, 14 u susjednoj Indijani, dvoje u Ohaju i jedna osoba u Alabami.\nJučerašnje nevrijeme uslijedilo je nakon zimskih oluja početkom sedmice u srednjem zapadu kada je 13 ljudi poginulo u Mizuriju, Kanzasu, Ilinoisu i Tenesiju.\nZvaničnik države Indijana potvrdio je da je poginulo 14 ljudi u petak od udara tornada u četiri južne oblasti. Portparol guvernera Kentakija rekla je da je poginulo 16 ljudi, dok su u Ohaju dva lica izgubila život.\nUpozorenja na moguće oluje izdata su danas za prostore od srednjeg zapada do jugoistoka, a škole i firme su zatvorene.\nOve oluje ponovo su zabrinule javnost da bi ovo mogla biti teška godina zbog tornada nakon što je 550 ljudi poginulo prošle godine u SAD zbog oluja i tornada, što je najviše za skoro posljednjih 100 godina, saopštila je Nacionalna meteorološka služba.


Ana Brnabić: Minimalac će biti veći od 35.000 dinara, ali nije realno da bude 39.000 dinara! - Srbija UŽIVO\nPredsednica Vlade Srbije Ana Brnabić, Foto: Printscreen/Tanjug\n“Prvi put u istoriji, od kada imamo minimalac, došli smo blizu minimalnoj potrošačkoj korpi”, rekla je ona za TV Prva\nPredsednica Vlade Srbije Ana Brnabić izjavila je danas da je načelno doneta odluka da će novi iznos minimalne zarade biti veći od 35.000 dinara, ali da ne deluje realno da u ovom trenutku ona može da dosegne 39.000 dinara koliko zahtevaju sindikati.\n“Prvi put u istoriji, od kada imamo minimalac, došli smo blizu minimalnoj potrošačkoj korpi”, rekla je ona za TV Prva.\nPrema njenim rečima, država je svaki put kada je povećavan minimalac, smanjivala doprinose za poslodavce.\n“Svaki put kada smo podizali minimalac mi smo se trudili i uspevali da ga podignemo značajno, šest, osam, 11 odsto, zahvaljujući tome što je država preuzela na sebe deo tih troškova koje su poslodavci morali da snose. To je bilo ili podizanje neoporezivog dela zarade ili smanjivanje poreza na nezaposlenost”, kazala je premijerka.\nOna je dodala da se razmatra kako da se to uradi i ovaj put.\nBrnabić je podsetila da je minimalna cena rada podizana i u vreme korone i kazala da se ponosi time kako raste minimalna plata u Srbiji, navodeći da će njen iznos biti kao što je bila prosečna plata pre osam ili devet godina.\nPOVEZANE TEMEAna BrnabićMinimalna zaradaPovećanje minimalcaPredsednica VladeSindikatVesti\n“HTELI SU DA MI UBIJU DETE, SAMO ZATO ŠTO NIJE MUSLIMAN”: Sonja sa ćerkicom (6) uspela da pobegne iz Kabula\nPOLICIJSKA POTERA! Nadrogiran prošao kroz 3 crvena, a suvozač je tek posebna PRIČA!\nMINIMALAC ĆE POKRITI POTROŠAČKU KORPU: Prosečna zarada uskoro 680 evra!


Milovan Milović: Pokušaćemo da osvojimo makar bod protiv Vojvodine - SPORTSKI ŽURNAL\nPomoćni trener Javora Milovan Milović rekao je da će tim iz Ivanjice u sledećem meču protiv Vojvodine u Super ligi pokušati da osvoji makar bod\n"Što se tiče utakmice protiv Vojvodine, poštujemo ih, dobro su vođena ekipa. Dobro su plasirani i ostvariće plasman u Evropu. Sigurno će želeti da nam se revanširaju za poraz u prvom delu sezone", rekao je Milović, prenosi klub.\n"Favoriti su i ne bežimo od toga, ali, bez obzira na to, mi smo u borbi za opstanak i pokušaćemo da osvojimo makar bod ili pobedimo. Ne pretimo, ali ćemo pokušati da odigramo maksimalno, u skladu sa svojim mogućnostima. Moramo pokušati da osvajamo bodove i u gostima, jer je kod kuće teško pobediti sve utakmice", dodao je on.\nJavor u nedelju gostuje ekipi Vojvodine u meču 26. kola Super lige Srbije. Na tabeli Super lige Srbije Vojvodina je četvrta sa 50 bodova, dok je Javor na 13. mestu sa 29 bodova.\nPomoćni trener Javora rekao je da i da se do poslednjeg kola neće znati ko ostaje u Super ligi.\n"Do kraja prvenstva ima još mnogo utakmica, u opticaju je veliki broj bodova, a spram ovih šest utakmica jasno je da se do poslednjeg kola neće znati ko će opstati u ligi. Svi imaju svoju računicu i moramo biti veoma oprezni", rekao je Milović.\nFudbaler Javora Andrej Ilić istakao je da će njegova ekipa pokušati da i drugi put u šampionatu pobedi Vojvodinu.\n"Vojvodina je izuzetno kvalitetna ekipa, to pokazuje i njihov plasman. Ja u prvom delu sezone nisam igrao, ali smo jedna od retkih ekipa koja je uspela da ih savlada u šampionatu. To ćemo pokušati i ovoga puta", rekao je napadač Javora.\nZa Javor u meču u Novom Sadu neće nastupati samo povređeni odbrambeni igrač Luka Radivojević. Utakmica se igra u nedelju od 15.00.


RTCG - Radio Televizija Crne Gore - Nacionalni javni servis :: Ekonomija :: "Crna Gora je i vaša kuća"\nĐUKANOVIĆ SA ISELJENICIMA 15. 10. 2019. 09:59 >> 20:43 5\nĐUKANOVIĆ SA ISELJENICIMA\n"Crna Gora je i vaša kuća"\nKorijeni, snažne porodične uspomene, ali i investicioni potencijali Crne Gore doveli su grupu biznismena, potomaka crnogorskih iseljenika iz Južne Amerike, u našu državu. Kontakti su obnovljeni, kako je saopšteno, zahvaljujući predsjedniku Milu Đukanoviću, koji se prošle godine u Južnoj Americi sreo sa jednim od najuspješnijih bankara u Argentini, Paragvaju i Urugvaju, Federikom Tomaševićem, koji je našeg porijekla.\nĐukanović im je poželio dobrodošlicu u, kako je kazao, njihovu Crnu Goru, ističući zadovoljstvo prilikom za susret i sve intezivnijom komunikacijom sa dijasporom u Južnoj Americi.\nPodsjetivši na dirljive susrete tokom njegove posjete Argentini i Paragvaju, ocijenio je da su ti susreti, kao i ovaj u Podgorici, izraz i potvrda dobrog odnosa koji država pokazuje prema svom iseljeništvu.\nTo je i jedna od najvrednijih tekovina nezavisne Crne Gore, novi i odgovorniji odnos države prema iseljenicima, poručio je on. Uz uvjerenje da će se te veze i dalje unapređivati, istakao je zadovoljstvo interesovanjem biznis zajednice na čelu sa jednim od najuspješnijih potomaka crnogorskih iseljenika u Latinskoj Americi Federikom Tomaševićem, koji je uradio mnogo na animiranju članova crnogorske zajednice za potencijalna ulaganja u našu zemlju.\n"Iako se ne odričemo tradicije, posvećeno radimo na evropeizaciji crnogorskog društva i podizanju kvaliteta života građana, u cilju vraćanja Crne Gore njenoj evropskoj kući," rekao je Đukanović.\nCrnoj Gori, članici NATO i lideru u evropskim integracijama, potrebni su kredibilni investitori, koji će je obogatiti znanjem i novim standardima, kazao je on. No prije svega, interes države je da sačuva komunikaciju sa svojim iseljeništvom i da oni Crnu Goru osjećaju svojom kućom u koju će često i rado dolaziti, poručio je Đukanović.\nVlasnik najveće banke u Argentini, Paragvaju i Urugvaju, Federiko Tomašević posebno je zahvalio predsjedniku Đukanoviću za obnovljeni kontakt sa dijasporom u njegovoj zemlji kao i visokom nivou pažnje tokom susreta koji su imali u Crnoj Gori protekla dva dana. Ovu posjetu cijeni značajnom jer se vraćaju zemlji đedova i prađedova, koja je danas neuporedivo bolja nego što je bila, kazao je Tomašević.\nPosebno raduje razvoj Crne Gore koji je brži i u odnosu na neke evropske države, poručio je on, i istakao da ima i emotivni motiv da ulaže u zemlju koja je u mnogim aspektima, prije svega finansijskom i preduzetničkom, naprednija od onih iz kojih dolaze.\nPoznati vlasnik lanca hotela iz Paragvaja Branko Vučković ocijenio je da je Crna Gora bila sakriveni biser o kojem se nije mnogo znalo, koja pored izuzetne prirode ima i sposobne ljude koji je mogu učiniti najprestižnijoim destinacijom. On je kazao da je impresioniran postignućima Crne Gore, jer je ovdje bio prije 35 godina, koja je ponosno i dostojanstveno stala na noge prebrodivši sve krize koje su je potresale i obavezao se da će raditi na kulturnom povezivanju i snaženju turizma. Ugledni bankar i ragbi trener Arijel Radović prepoznao je značajne potencijale za ulaganja u razvoj tog sporta i druge biznis potencijale. Marta Martinović, potomak revolucionara Krsta Martinovića iz Bajica, sa zavidnim iskustvom u Nacionalnoj komisiji za nuklearnu energiju Brazila posebno je zainteresovana za saradnju u oblasti industrije.\n"Investicioni ambijent je čista petica. Crna Gora je konkurentna destinacija za ulaganja. Imate poreske stope koji se ne mogu naći nigdje u svijetu, a tu su i politička stabilnost i ekonomska sigurnost. Ima i nedostataka, pogotovo u infrastrukturi, ali vidimo da se radi na njima. Da Crna Gora ide pravim putem potvrđuju i ekonomske stope rasta koje su više od prosjeka na svjetskom nivou", rekao je Federiko Tomašević.\nU Buenos Ajresu prije tri mjeseca formiran je crnogorski preduzetnički i kulturni centar sa ciljem jačeg povezivanja dvije države. Prioritet je promocija potencijala Crne Gore ne samo među potomcima već i među preduzetnicima iz Argentine i regije.\n"Crna Gora je praktično na pragu članstva u Evropskoj uniji. Zato nam neće biti tešto da ubijedimo sve naše preduzetnike da dođu i ovdje investiraju jer će investirati u zemlju Evropske unije, a to znači u državu pravne sigurnosti, ekonomskog i finansijskog razvoja", rekao je Arijel Radović preduzetnik iz Argentine.\n"Geografska udaljenost Crne Gore i Argentine ne može biti problem za produbljivanje saradnje. Ako mene pitate ja sam zainteresovan za ulaganja u nekretnine, poljoprivrednu proizvodnju ali i trgovinu", rekao je Tomašević.\nPored ekonomske jačaće se i saradnja dvije države u sportu i kulturi.\n"Kao predsjednik ragbi saveza, zainteresovan sam da naše iskustvo prenesem i u Crnoj Gori, kako bi razvijali taj sport medju djecom i odraslima", zaključio je Radović.


Diskusija u Banjaluci: Dokle smo stigli sa ekonomskim reformama? | Helsinški Parlament Gradjana Banja Luka\nSeptembar 20, 2018 VijestiKomentari isključeni za Diskusija u Banjaluci: Dokle smo stigli sa ekonomskim reformama?\nKljučni problemi sa kojima se Bosna i Hercegovina suočava su loša poslovna klima, previše državne kontrole nad ekonomijom i “prokletstvo korupcije”, smatra ambasadorka SAD u BIH, Morin Kormak. Na panelu o potrebi nastavka socio-ekonomskih reformi, koja je organizovana juče, 19. spetembra 2018. u saradnji sa delegacijom EU u BIH u Banjaluci, Kormak je naglasila da cilj diskusije nije samo nabrojati probleme, već pokušati pronaći rješenja. “Treba se fokusirati na izazove kao što su odlazak porodica zbog boljih prilika za život, nedostatka posla i nade za budućnost, visoka nezaposlenost, a ujedno i problem na koji ukazuje dio poslodavaca, a to je nemogućnost da nađu radnike”, rekla je Kormak, naglašavajući da su najprije potrebne promjene u obrazovanju.\nNa panelu su učestvovali i predsjednik Upravnog odbora Biznis kluba Banjaluka Branko Kecman, predstavnik Udruženja poslodavaca Saša Trivić, profesor Ekonomskog fakulteta Banjaluka Goran Radivojac, asistentkinja na Ekonomskom faklutetu u Banjaluci Jelica Rastoka i Ognjen Đukić iz udruženja za istraživanja i studije Gea iz Banjaluke. Globalna ocjena ekonomista je da reformska agenda, ali i brojni, zvanični dokumenti koje su vlasti u BIH donijele ili usvojile, uglavnom ostaju mrtvo slovo na papiru i ne daju efekta. Ujedno očekuju da bi, nakon izbora, BIH mogla da se suoči sa povećanjem stope PDV-a, što bi, smatraju poslodavci, moralo da budu iskorišćeno za smanjenje stopa doprinosa i povećanje plata u realnom sektoru.\n“Pristup ekonomiji u BIH uglavnom je romantičarski, a ekonomija je danas čista matematika i sa tim se treba suočiti”, kaže profesor na Ekonomskom fakultetu u Banjaluci, Goran Radivojac. Asistentkinja na Ekonomskom fakultetu, Jelica Rastoka, navela je da istraživanja o populacionoj politici u BIH nisu optimistična i da sve veći odlazak mladih ljudi i radne snage treba zaustaviti.\n“Mnogo sam radila na projektu održivog razvoja i tvrdim da BIH ima potencijala za razvoj privrede i ekonomije. Takođe vjerujem da mladi ljudi treba da počnu da razmišljaju kako da sebi stvore posao”, kaže Rastoka.


Super liga 19 kolo: Partizan slavio na krovu, Borac u Novom Sadu, Zvezda pobedila Radnik – Sport\nZavršeno je 19. kolo fudbalske Super lige Srbije\nFudbaleri Partizana pobedili su u gostima Voždovac minimalnim rezultatom (1:0), u derbiju 19. kola Superlige Srbije.\nCrvena zvezda pobedila surdulički Radnik u poslednjem meču 19. vandrednog kola Superlige Srbije. Rezultat: Zvezda – Radnik 5:0 (2:0)\nBorac je iznenadio Vojvodinu kao gost i minimalnom pobedom (0:1) odneo sva tri boda.\nPartizan je nakon remija sa subotičkim Spartakom u prošlom kolu uspeo da izdrži pritisak i slavi „na krovu“, ujedno se revanširavši ’Zmajevima’ za poraz u Humskoj na startu takmičenja.\nCrveno-beli se nalaze u sjajnoj formi, u devet uzastopnih susreta ne znaju za poraz. Ostvarili su osmi uzastopni trijumf na svom stadionu, čime su ponovo pobegli najbližem pratiocu Partizanu na šest bodova razlike.\nSuper liga 19.kolo\nDomaći fudbal19 kolo, fudbal, liga, srbija, super\nZagorac će karijeru nastaviti u Španiji


Akcije Telekoma dobijaju samo oni koji su ispunili uslove\nBesplatne akcije Telekoma Srbija, koje će uskoro biti podeljene, neće dobiti svi, danas punoletni građani Srbije.\nNa njih će imati pravo samo oni koji su 18 godina napunili do 31. decembra 2007. godine, jer kako su rekli u Agenciji za privatizaciju „oni koji su postali punoletni nakon ovog datuma ne ispunjavaju uslov za sticanje statusa nosioca prava”.\n– Prijavljivanje za besplatne akcije, koje je trajalo punih šest meseci, završeno je 31. jula 2008. godine, a spisak akcionara, odnosno građana koji su ostvarili pravo zaključen je tako da ne postoji mogućnost naknadnog prijavljivanja – odgovorili su u Agenciji na privatizaciju na pitanje „Politike” šta se dešava sa onima koji su posle podele akcije Naftne industrije Srbije i Aerodroma „Nikola Tesla” napunili 18 godina.\nKako su objasnili, nije reč ni o kakvoj novoj podeli, već o pravu od 2008. godine koje će važiti sve dok budu trajale podele akcija javnih preduzeća.\nOsim punoletstva do 31. decembra 2007. godine, kako ističu, postoje i drugi uslovi koje građani moraju da ispune da bi dobili besplatne akcije.\nJedan od uslova je da građani nisu u ranijim procesima privatizacije dobijali akcije svojih preduzeća.


Sjeverna Koreja odbila pozive SAD na razgovore\nSjevernokorejski grad Keapung vidi se iza vojne ispostave Sjeverne Koreje (u sredini, na dnu), iz objedinjene opservatorije u Pađu, Južna Koreja, 28. septembra 2021.\nU govoru objavljenom u četvrtak u sjevernokorejskim državnim medijima, Kim je rekao da je spremnost SAD da održi razgovore bila samo "predstava" za prikrivanje onoga što je nazvao "neprijateljskom politikom" Washingtona.\n"Nema nikakve promjene u američkoj vojnoj prijetnji i neprijateljskoj politici prema nama, umjesto toga njihovi izrazi i metode postaju lukavije", rekao je Kim, prenosi državna Korejska centralna novinska agencija (KCNA).\nAdministracija predsjednika SAD Joe Bidena više puta je pozivala Sjevernu Koreju da nastavi pregovore o nuklearnom programu zemlje koji su u zastoju od 2019. godine.\nOdgovarajući na govor Kima, State Department je u poruci elektronskom poštom Korejskom servisu Glasa Amerike naglasio da SAD "ne gaje neprijateljske namjere“ prema Sjevernoj Koreji, čiji je zvanični naziv Demokratska Narodna Republika Koreja.\n"Naša politika poziva na odmjeren, praktičan pristup koji je otvoren i koji će istraživati diplomatiju sa DNRK kako bi se postigao opipljiv napredak koji uvećava bezbjednost Sjedinjenih Država, naših saveznika i naših raspoređenih snaga. Spremni smo da se sastanemo sa DNRK", kaže se u pisanoj izjavi.\nKim je održao govor u srijedu, istog dana kada je Sjeverna Koreja objavila detalje svog posljednjeg testa naoružanja, koji je uključivao novu hipersoničnu raketu koja je očigledno dizajnirana da izbjegne raketnu odbranu SAD.\nSjeverna Koreja je ovog mjeseca sprovela tri testiranja raketa, iako je signalizirala otvorenost za dijalog sa susjednom Južnom Korejom.\nPjongjang je otvorio dežurne telefonske linije krajem jula, prvi put nakon godinu dana, ali ih je prekinuo dvije nedelje kasnije, nakon što su SAD i Južna Koreja odlučile da nastave sa godišnjim zajedničkim vojnim vježbama koje Sjeverna Koreja vidi kao provokaciju.\nRanije ove nedelje, Kim Jo Džong, visoka zvaničnica Sjeverne Koreje i sestra Kim Džong Una, rekla je da će Pjongjang takođe razmotriti međukorejski samit, kao i formalnu deklaraciju kojom se okončava Korejski rat koji je aktivno vođen 1950-53.\nOvi potezi stvaraju nezgodnu situaciju za južnokorejskog predsjednika Mun Đae Ina, lijevo orijentisanog političara koji želi da nastavi razgovore sa Sjevernom Korejom prije nego što mu u maju istekne jedini predsjednički mandat.\nStrategija Sjevera nije iznenađujuća za mnoge analitičare, koji kažu da Pjongjang želi da izgradi nuklearno odvraćanje i izvrši pritisak na savez SAD i Južne Koreje.\n"Ovdje nema ničeg novog", rekla je Dženi Taun, specijalistkinja za Sjevernu Koreju iz Stimson centra u Washingtonu.\nIako nije jasno da li će u narednim mjesecima doći do ponovnog uspostavljanja međukorejskih pregovora, Pjongjang je nagovijestio da neće uskoro prekinuti svoje testove naoružanja.\nU govoru u ponedeljak na Generalnoj skupštini Ujedinjenih nacija, sjevernokorejski diplomata Kim Song branio je napredak svoje zemlje na polju nuklearnih projektila, nazivajući to odgovorom na "neprijateljsku politiku" Sjedinjenih Država i Južne Koreje.\n"Niko ne može da ospori pravedno pravo na samoodbranu (Sjeverne Koreje) da razvija, testira, proizvodi i poseduje oružane sisteme ekvivalentne onima koje posjeduju ili razvijaju" Sjedinjene Države i Južna Koreja, rekao je Kim.\nAmbasador Sjeverne Koreje takođe je osudio prisustvo SAD trupa u Južnoj Koreji, nedavne vojne vježbe SAD-a i Južne Koreje i nagomilavanje vojske Južne Koreje.


Energoprojekt Oprema u svom poslovanju primenjuje principe društveno odgovornog poslovanja. Tokom 2008. godine, kao deo Energoprojekt Holding grupe i formalno smo pristupili dobrovoljnoj Global Compact inicijativi Ujedinjenih nacija u koju je uključeno više hiljada članova iz preko sto zemalja koji primenjuju i promovišu univerzalne principe društveno odgovornog poslovanja.\n* Princip 1: poštuju i podrže zaštitu međunarodno priznatih ljudskih prava, i\n* Princip 2: obezbede da se ne krše ljudska prava tokom njihovog poslovanja.\n* Princip 3: slobodi udruživanja i efektivnoj primeni prava na kolektivno pregovaranje,\n* Princip 4: eliminaciji svih vrsta prinudnog i prisilnog rada,\n* Princip 5: zabrani zapošljavanja dece,\n* Princip 6: eliminaciji diskriminacije na radnom mestu.\n* Princip 7: odgovorno pristupaju životnoj sredini,\n* Princip 8: promovišu projekte koji štite životnu sredinu,\n* Princip 9: učestvuju u razvoju tehnologije koja ne nanosi štetu životnoj sredini.\n* Princip 10: Preduzeća treba da se bore protiv korupcije na svakom nivou, uključujući iznuđivanje i podmićivanje.\nKompanija "Energoprojekt Oprema" je u proteklom periodu pomogala Klinički centar Srbije (u okviru projekata rekonstrukcije pojedinih odeljenja KCS, delimično uz naplatu, a delimično u vidu donacija). Značajniji iznosi donacija dati su i ustanovama KBC „Bežanijska Kosa" i Prvoj hirurškoj klinici u Beogradu. Po potrebi se daje i određena solidarna pomoć zdravstvenim ustanovama u sklopu lečenja teško obolelih radnika "Energoprojekta Opreme" ili članova njihove najuže porodice.\nKompanija sarađuje i podržava rad pojedinih strukovnih udruženja i organizacija poput SIGRA - Evropskog društva elektro-inženjera, Inženjerske komore, i dr.\nU Kompaniji "Energoprojekt Oprema" ne postoje trajni programi podrške nauci i obrazovanju, več se sponzorstva sprovode od slučaja do slučaja. Generalno se sponzorišu studenti i đaci deficitarnih zanimanja, kao što su zidari, tesari, armirači, vodoinstalateri, električari, gradjevinski inženjeri, arhitektonski inženjeri, itd.


Vlasnik restorana iz Jagodine posle više udaraca oboren na zemlju ispred kuće u kojoj živi - Portal035\nPortal035 je došao do snimka gde se vidi konačan epilog koškanja koje je u utorak počelo ispred restorana LAV u Jagodini, u kome su učestvovale ličnosti angažovane u društvenom i političkom životu Pomoravskog okruga. Kao što smo javnost jedini od svih medija i obavestili, do tuče nije došlo ispred pomenutog restorana već u ulici Podnarednika Ljube ispred kuće Zorana Vasića koju su gledali i neki članovi njegove najuže porodice.\nNa snimcima do kojih je došao Portal035 jasno se vidi da nakon obostranog guranja lice za koje se predpostavlja da je Saša Živković sa nekoliko udaraca obara Zorana Vasića ispred stambenog objekta gde živi porodica Vasić a onda se trčećim korakom udaljava. Živković je u obraćanju javnosti demantovao da je bilo koga gađao flašom što se na ovom snimku i ne vidi, i takođe je optužio Vasića da je Marijanu Marković šutirao i vukao za kosu. Šta će biti epilog ove tuče i koja je strana u pravu znaćemo nakon što ovaj događaj dobije sudski epilog.\nKako je Portal035 preneo u utorak Saša Živković je posle 21h u društvu Marijane Marković telefon snimao goste u restoranu brze hrane LAV u Jagodini gde su bili prisutni i Miloš Stojković, Srđan Milanović, i vlasnik restorana Zoran Vasić. Živković je Vasiću prebacio da treba da zatvori restoran jer je radno vreme do 21h i da će snimak objaviti javno nakon čega ga je ovaj izbacio iz objekta. Nakon dolaska policije koja je aktere ovog događaja zatekla u ulici Podnarednika Ljube nedaleko od restorana, jedine vidljive povrede je imao Vasić kome je bila raskrvavljena usna, dok se Miloš Stojković žalio na bol u grudima gde je tvrdio da je pogođen staklenom flašom. Nakon ovog nemilog događaja Stojković se obratio javnosti i optužio Živkovića da ga je gađao flašom, Živković je ove optužbe negirao i prebacio krivicu na Zorana Vasića da je fizički nasrnuo na njega i Marijanu Marković. Patrola jagodinske policije je nakon izlaska na lice mesta Sašu Živkovića i Marjanu Marković na njihovo insustiranje prevezla do službe hitne pomoći.\nUHAPŠEN PROVALNIK KOJI OD LETA TERORIŠE PARAĆIN\nKRIVIČNA PRIJAVA PROTIV MALOLETNIKA ZBOG VIŠE KRAĐA


U Novom Sadu demonstranti traže smenu vlasti i fer izbore\nBeta 5. aprila 2017. 19:50\nOko hiljadu studenata i uglavnom mladih ljudi okupilo se danas u centru Novog Sada na protestu sa koga su zatražili raspisivanje fer i slobodnih izbora, kao i smenu „kompletne vlasti“ koju su optužili za pokušaje insceniranja incidenata.\nUčesnici su na početku skupa zatražili smenjivanje članova Republičke izborne komisije zbog „nepoštovanja odluka Ustavnog suda“ i članova Regulatornog tela za elektronske medije zbog „nereagovanja na više stotina prijava“.\nOkupljeni su zatražili i smenjivanje predsednice Skupštine Srbije Maje Gojković zbog, kako su naveli, „predizborne blokade rada skupštine kojom je obustavila informisanje gradjana i ućutkala opoziciju“.\nDodali su da zahtevaju i smenjivanje rukovodstva Radio-televizije Srbije (RTS) zbog „režimskog izveštavanja i neravnomerne zastupljenosti kandidata“.\nUčesnici skupa pozvali su predstavnike vojnog i policijskog sindikata, kao i radnike „Goše“ i svih drugih preduzeća da im se pridruže, najavljujući da će se i oni pridružiti njihovim protestima.\nOni su optužili vlast u Novom Sadu da pokušava da inscenira „razne incidente“, tvrdeći da imaju „dojavu“ da će to pokušati da urade.\n„Ogradjujemo se od incidenata. Iza njih stoje ljudi ubačeni od strane vlasti“, kazali su govornici na početku okupljanja i dodali da ne žele da idu iz Srbije, već da ostanu u njoj i da normalno žive.\nDodali su da je Novi Sad „danas postao slobodan grad“, a Srbija „slobodna zemlja“, jer se protesti šire i održavaju u više od 20 gradova.\nStudent Lazar Čovs rekao je da su predsednički izbori bili neregularni a da je „izborna kradja“ počela mnogo pre izbornog dana, „kreiranjem atmosfere straha“.\n„Maja Gojković je blokirala rad skupštine, ali ne može da blokira rad gradjana. Ako su poslanici korumpirani, organizovaćemo se mi i sesti u te klupe“, kazao je Čovs.\nDodao je da studenti nisu na protestima zbog političkih kandidata, već zato što nisu bili u mogućnosti da biraju.\n„Ovo nisu protesti protiv Vučića, već insistiramo na fer i slobodnim izborima gde će slobodna volja gradjana pobediti“, naveo je Čovs.\nStudentkinja Katarina Antonić je kazala da je, iako je još uvek mlada, izgubila poverenja u političke stranke.\n„Želim da verujem u sve nas da možemo da stvaramo promene koje su nam svima preko potrebne“, kazala je ona.\nDemonstranti nose iste transparente kao i prethodnih dana a u šetnji uzvikuju „Lopovi, lopovi“, „Pokrali ste izbore“, „Av, av, av“.\nOkupljanje je počelo oko 16 časova u centru Novog Sada, kod fasade na kojoj je nedavno prekrečen veliki mural francuskog umetnika Gijoma Remeda, zbog čega su gradjani ranije organizovali proteste.\nLutovac: DS će biti jedan od osnivača Saveza za Srbiju\nVučić sutra sa direktorkom UNOPS-a\nProglašeni novi akademci Međunarodne slovenske akademije\nArifi: U Briselu sutra o sporazumu o energetici\nGO DS bez kvoruma, Lutovac negira\nNovičić – dokaz dokle se može stići postenim radom\nSNP predlaže radnu grupu i mere protiv lažnih vesti\nMondoloni: Francuska želi i reformisanu i proširenu EU\n„Poslaću u Japan 25 miliona Meksikanaca, a svi teroristi su u Parizu“\nPolicija izvodi gađanje u Sagubini, upozorenje građanima\nSnimak mladića uznemirio svet: „Izgledaju kao…


Specijalna ponuda fudbala nedeljom – ZoomUe\nSpecijalna ponuda fudbala nedeljom\nby Zoran Đurović · 24 маја, 2020\nNedelja je dan za fudbal. Jeste da ovo i dalje nije tipična fudbalska nedelja na kakve smo navikli u ovo doba godine, ali postoji nekoliko mečeva koji odolevaju izazovima aktuelne pandemije.\nU listi koja je iz nedelju u nedelju sve punija, ponovo dominiraju vrhunske Meridian kvote, a današnja ponuda potencijalno predstavlja dobitnu kombinaciju. Čini se da će najzanimljivije biti u Belorusiji, gde se od 16 časova igra finale nacionalnog kupa između lidera\nprvenstva BATE Borisov i Dinamo Brest.\nZanimljivo je da su današnji protivnici pre samo četiri dana odmerili snage u okviru 10. kola Višaja lige i BATE je u gostima zabeležio sigurnu pobedu – 3:1. Meridianbet u svojoj ponudi za ovaj meč ima preko 600 igara, a prednost daje ekipi iz Borisova – pobeda na BATE ceni se kvotom 1.83.\nInteresantna utakmica očekuje nas i u šampionatu K1 Južne Koreje, gde se u jutarnjim časovima sastaju Đonbuk i Daegu. Domaćin je „korejski Juve“, a u gostujućem timu igra živa legenda tamošnjeg fudbala Dejan Damjanović, kao i Edgar, nekada golgeter Crvene zvezde.\nFK „Zlatibor“ počeo pripreme\nby Vesna Đurović · Published 20 јануара, 2020\nby Zoran Đurović · Published 17 маја, 2021\n„Zlatni“ paraatletičari dočekani na Pori (VIDEO)\nby Vesna Đurović · Published 28 августа, 2018 · Last modified 29 августа, 2018\nNext story Gubitak od 20 000 pansion dana\nPrevious story Sto evra na računima od ponedeljka


Aleksandar Zolak - 1\n04. 08. 2020 11:15\nSARAJEVO - Mjere zabrane direktoru Agencije za lijekove i medicinska sredstva BiH Aleksandru Zolaku istekle su 29. jula, a Tužilaštvo BiH nije tražilo produženje, potvrdila je Srni Zolakov advokat Senka Nožica.\n30. 06. 2020 15:40\nSARAJEVO - Sud BiH prihvatio je prijedlog Tužilaštva BiH da se direktoru Agencije za lijekove BiH Aleksandru Zolaku, osumnjičenom za zloupotrebu položaja, odredi zabrana sastajanja sa osumnjičenima i svjedocima iz afere "Respiratori", potvrđeno je iz Tužilaštva BiH za "Nezavisne".\nSud BiH još nije donio odluku o mjerama zabrane za Zolaka\n30. 06. 2020 12:30\nSARAJEVO - Sud BiH još nije donio odluku o zahtjevu Tužilaštva da se direktoru Agencije za lijekove i medicinska sredstva BiH Aleksandru Zolaku odrede mjere zabrane, rečeno je Srni u ovoj pravosudnoj instituciji.\n29. 06. 2020 14:50\nZolak: Službenik SIPA nije otkrio povod akcije\n23. 06. 2020 13:45\nBANJALUKA - Direktor Agencije za lijekove i medicinska sredstva BiH Aleksandar Zolak naveo je da ne zna koji je povod akcije koju u prostorijama Agencije u Banjaluci sprovodi Agencija za istrage i zaštitu (SIPA), ali da je otvoren za saradnju.\nPredmet "Respiratori": Saslušan direktor Agencije za lijekove\n08. 06. 2020 22:01\nSARAJEVO - Direktor Agencije za lijekove i medicinska sredstva BiH Aleksandar Zolak potvrdio je za RTRS da je dao iskaz u Tužilaštvu BiH u predmetu "Respiratori" u svojstvu svjedoka.\nZolak se odrekao dijela martovske plate\n01. 04. 2020 12:24\nBANJALUKA - Aleksandar Zolak, direktor Agencije za lijekove i medicinska sredstva BiH odrekao se 20 odsto martovske plate u korist Fonda solidarnosti Republike Srpske.\nZolak: Kvalitet lijekova u skladu sa evropskim standardima\n01. 02. 2018 11:37\nBANJALUKA - Direktor Agencije za lijekove i medicinska sredstva BiH Aleksandar Zolak rekao je da je Agencija dobila priznanje Međunarode akademije za klinička ispitivanja /CRA/ za značajan napredak u ovoj oblasti za prošlu godinu, te da građani mogu biti sigurni da je kvalitet lijekova koje koriste provjeren i da je u skladu sa važećim evropskim standardima.


Stiglo novih 440.000 doza vakcina "Sinofarm"\nPotpredsednik Vlade Republike Srbije i ministar odbrane Nebojša Stefanović, ministar zdravlja Zlatibor Lončar i ambasadorka NR Kine u Srbiji Čen Bo dočekali su danas na Aerodromu "Nikola Tesla" novi kontingent od 440.000 doza vakcina "Sinofarm".\nStefanović je tom prilikom izrazio posebnu zahvalnost na 200.000 doza ovih vakcina koje su donacija Vojske NR Kine, poručivši da će one značajno pomoći u borbi protiv pandemije koronavirusa.\nOn je uputio poziv svim pripadnicima Ministarstva odbrane i njihovim porodicama da se vakcinišu i tako pokažu odgovornost, pri čemu je izneo podatak da su vakcinisani svi vojni lekari i 95 odsto zaposlenih na VMA, što je dokaz da stručnjaci veruju u imunizaciju protiv COVID-19.\nStefanović je, napominjući da je vakcinacija jedini način da izađemo iz ove krize, posebno naglasio da vojska, kao jedan od stubova bezbednosti Srbije, treba bude zaštićena.\nLončar je naveo da će naša zemlja, sa isporukama do vikenda, doći do 3,5 miliona doza "Sinofarm" vakcine, što je jedan od presudnih faktora koji su uticali na to da je Srbija danas u situaciji da se vidi svetlo na kraju tunela.\nOn je, istakavši da to ne znači opuštanje, pozvao građane da iskoriste to što ima dovoljno vakcina, i to više proizvođača, i da se vakcinišu jer je to jedini način da se vratimo normalnom životu.\nMinistar je apelovao na lokalne samouprave u mestima gde je odziv na vakcinaciju manji da se aktivnije uključe i promovišu imunizaciju, ali i na mlade da se vakcinišu, navodeći primer Pekinga, gde je u jednom momentu dat prioritet vakcinaciji mladih, jer oni moraju da se kreću i rade, što je dalo rezultate.\nLončar je ponovio da su vakcine bezbedne, ukazujući na to da su rezultati bolji svuda gde se više ljudi vakcinisalo.\nOn je izrazio zahvalnost ambasadorki Čen Bo, predsedniku NR Kine Si Đinpingu i kompaniji "Er Srbija" za sve što su uradili u nabavci vakcina.\nAmbasadorka NR Kine je iskazala zadovoljstvo zbog novog kontingenta vakcina "Sinofarm" za Srbiju, pri čemu je posebno istakla donaciju Vojske NR Kine, koja je dokaz čeličnog prijateljstva i saradnje dveju armija u borbi sa pandemijom.\nOna je naglasila da je masovna vakcinacija veoma važna i da se divi se rezultatima koje je Srbija postigla na tom planu, dodavši da smatra da će ova donacija vakcina svakako dati dalji doprinos tome.


SNS-u u novom sazivu 27 mesta manje | Autonomija\nSNS-u u novom sazivu 27 mesta manje\nUkupno 12 lista prešlo cenzus i prirodni prag\nLista Srpske napredne stranke (SNS), prema dosadašnjim podacima Republičke izborne komisije (RIK), u novom sazivu Skupštine Srbije imaće 27 mesta manje nego što je koalicija oko SNS-a osvojila na izborima 2014. godine.\nPre dve godine, takođe na vanrednim parlamentarnim izborima, koalicija oko SNS-a osvojila je 158 mandata, a sada bi, prema preliminarnim podacima, trebalo da ima 131 mandat.\nSNS je na izbore 24. aprila izašao u koaliciji sa još šest partija:- Socijademokratskom partijom Srbije (SDPS), Partijom ujedinjenih penzionera Srbije, Pokretom socijalista, Novom Srbijom, Srpskim pokretom obnove (SPO) i Srpskom narodnom partijom (SNP).\nPrema koalicionom sporazumu, od 131 za sada osvojenog mandata, SNS će dobiti 98, SDPS 10, PUPS 9, Nova Srbija pet, a po tri Pokret socijalista, SPO i SNP.\nOsim liste SNS-a, u parlamentu će predstavnike, prema podacima RIK-a na osnovu 97,46 odsto prebrojanih glasova, imati SPS-JS (30 mandata), SRS (21), DS (16), Dosta je bilo (16), Dveri-DSS (13) i koalicija SDS-LDP-LSV (13).\nOd manjinskih stranaka, SVM će imati četiri mandata, BDZ Muamera Zukorlića i SDA Sandžaka Sulejmana Ugljanina po dva mandata, a po jedan mandat albanski Pokret za demokratsko delovanje i Zelena stranka.


Rok od dve nedelje za Angelu Merkel | Evropa | DW | 18.06.2018\nPosle sastanka rukovodstva Hrišćansko-demokratske unije (CDU), Angela Merkel je rekla da CDU i Hrišćansko-socijalna unija (CSU) imaju zajednički cilj u izbegličkoj politici: da se smanji broj migranata, kako se situacija iz 2015. ne bi ponovila.\n„CDU podržava inicijativu ministra unutrašnjih poslova Horsta Zehofera (CSU) i njegov takozvani ’Master plan’“, rekla je kancelarka i dodala da se pritom „moraju zastupati interesi i Nemačke i EU“. Mereklova kaže da je dobila podršku u rukovodstvu CDU da 28. i 29. na samitu EU o tome bilateralno pregovara sa članicama Unije.\nPosle samita, 1. jula će se razmatrati njegovi rezultati u rukovodstvu CDU, a potom i zajedno sa CSU. Čak i posle 1. jula neće biti nikakvog „automatizma na granicama“, rekla je Merkelova i dodala da ona, kao kancelarka, ima kompetencije da u takvim slučajevima određuje kurs vlade.\nOd 63, CDU „prihvatila 62 i po tačke“\nAngela Merkel je o sporu sa Zehoferom i CSU noćas razgovarala s najbližim saradnicima u rukovodstvu svoje stranke – s onima koji se potpuno slažu s njom, a među njima su i generalna sekretarka CDU Anegret Kramp-Karenbauer, te premijeri Hesena Folker Bufije, Severne Rajne Vestfalije Armin Lašet i Šelzvig-Holštajna Danijel Ginter. Rezultati tog sastanka nisu poznati, a tokom prepodneva su održane konsultacije unutar rukovodstva CDU u širem sastavu.\nHorst Zehofer nakon sednice prezidijuma CSU u Minhenu\nI lideri CSU su danas prepodne razmatrali pitanje izbeglica. Na odvojenoj konferenciji za novinare u Minhenu, Horst Zehofer je rekao da je zadovoljan što je njegov „Master plan“ koji se sastoji od 63 tačke jednoglasno prihvaćen na sastanku rukovodstva stranke. Takođe ga, kaže, raduje to što je CDU „prihvatila 62 i po tačke“ tog plana.\nTaj plan je Zehofer preneo kancelarki i rukovodstvu CDU u usmenom obliku, jer u pisanom obliku on još ne postoji. Zehofer je dodao da „Master plan“ prestavlja smernice za rad ministra unutrašnjih poslova i da ima stvari koje zahtevaju promenu zakona. Zbog toga će tek sledeće sedmice biti predstavljen u pisanoj formi.\nZehofer: Podržavamo evropsko rešenje\nU principu se „Master plan“ zasniva na koalicionom sporazumu, ali i onome što je u međuvremenu – otkada je on na funkciji – stiglo na dnevni red i mora da se reši. Zehofer je takođe konstatovao da pitanje migracija u Nemačkoj još nije pod kontrolom – onako kako bi trebalo da bude u jednoj pravnoj državi.\nAngela Merkel pada zbog izbeglica?\nSituacija je ozbiljna. Angela Merkel, kancelarka i šefica CDU, na meti je oštrih napada i to iz redova „sestrinske“ CSU. Temelji nemačke demohrišćanske politike se tresu. I to ponovo zbog izbeglica. (15.06.2018)\nKrupne nesuglasice u nemačkoj vladi\nKancelarka Angela Merkel i ministar unutrašnjih poslova Horst Zehofer nisu se saglasili oko izbegličke politike – to bi moglo da dovede do situacije u kojoj na svojoj funkciji može ostati samo jedno od njih dvoje. (14.06.2018)\nJedinstveno rešenje za izbegličku krizu?\nNemačka kancelarka suočava se sa snažnim protivnicima koji žele da već na granicama EU zaustave priliv migranata. Oni dolaze i iz redova Demohrišćana u Nemačkoj, ali i iz inostranstva. (13.06.2018)\nTvrdo kao Dobrint\nŠef poslaničke grupe CSU u Bundestagu Aleksander Dobrint izazvao je velike diskusije u nemačkoj javnosti svojom izjavom da u zemlji postoji „agresivna industrija koja sprečava proterivanje odbijenih potražilaca azila“. (07.05.2018)\n„Mi podržavamo evropsko rešenje“, rekao je Zehofer i dodao da je CSU spremna da sačeka zaključke samita EU i bilateralna rešenja sa članicama EU, i da pritom želi sreću i uspeh kancelarki Merkel. Ali, ako ne bude rešenja – Zehofer namerava da počne sa zatvaranjem granica – odnosno ne primanjem u Nemačku izbeglica koje su registrovane ili koje su podnele zahtev za azil u nekoj drugoj članici EU, i koje imaju zabranu ulaska u Nemačku.\nZehofer je negodovao zbog toga što neće moći odmah da zatvori granice za pomenute izbeglice, ali će, najavljuje, čim se vrati u Berlin početi sa pripremama kako bi njegov plan mogao da stupi na snagu ubrzo posle samita EU krajem juna. To podrazumeva odgovarajuće naredbe federalnoj policiji, kao i dogovore sa Austrijom. Ministar je istakao da podržava kurs austrijske vlade po pitanju izbeglica.\nŠta sadrži „Master plan“?\nO takozvamom „Master planu za migracije“ ministra unutrašnjih poslova Horsta Zehofera se zna da ima elementa koji bi mogli da budu sporni unutar koalicije, piše list „Augsburger algemajne“, pozivajući se na izvore u CSU.\nZehofer, naime, želi da skoro potpuno ukine direktnu finansijsku pomoć izbeglicama i umesto isplate novca u gotovom pređe na bezgotovinske naknade. Pored toga, on namerava da produži period u kojem potražioci azila dobijaju samo pomoć za osnovne potrebe, pre nego što dobiju naknadu na nivou socijalne pomoći – i to sa 15, na period do 36 meseci.\nPotražioci azila u birou u Berlinu\nBavarski premijer Markus Zoder je još u januaru predstavio sličan plan, ali tada su se socijaldemokrate (SPD, koji takođe sačinjavaju vladajuću koaliciju na saveznom nivou) tome usprotivile rekavši da se radi o „šikaniranju“ izbeglica.\nNakon što je prošle sedmice smenio šeficu Savezne kancelarije za migracije i izbeglice (BAMF) Jutu Kort, mediji pišu da Zehofer sada hoće radikalnu reformu te institucije: predviđa promenu strukture, novo ime, a očigledno je već spreman i novi šef – Hans Ekard Zomer koji u bavarskom Ministarstvu unutrašnjih poslova vodi resor za strance i pitanja azila.\nPrema anketama, nepopustljivi stav CSU ima podršku većine građana u Bavarskoj: skoro 71 odsto Bavaraca je za prekid velike koalicije, ukoliko CSU ne uspe da sprovede svoje zahteve. Istraživanje je sproveo institut za istraživanje javnog mnjenja Civey, a po narudžbi lista „Augsburger agemajne“. U Bavraskoj se 14. oktobra održavaju izbori i mnogi ovakav stav CSU i Zehofera vide kao deo izborne kampanje.\nSpecijalni sastanak EU\nZa dve sedmice održava se vanredni samit EU o izbegličkoj politici. List „Velt“ piše da Merkelova planira da prethodno održi poseban sastanak o toj temi, najverovatnije predstojećeg vikenda (23-24.6). Za sada nije doneta konačna odluka o temama sastanka, kao ni o tome ko će sve biti učesnici. Pored Italije i Austrije, pominju se i Grčka i Bugarska, kao i neke zemlje Zapadnog Balkana.\nPrema tom novinskom izveštaju koji se poziva na visoke krugove u EU, na sastanku za vikend trebalo bi da se razgovara obimnim merama za borbu protiv ilegalne migracije. Tako bi na primer Fronteks, organ za zaštitu spoljne granice EU, trebalo da dobije značajno širi mandat, a saradnja sa trećim zemljama trebalo bi da bude ojačana – trenutno se misli uglavnom na Tunis.\nTakođe će se govoriti o novim konkretnim koracima protiv „propuštanja migranata unutar u EU, a time i zaštite granice u šengenskoj zoni“, piše „Velt“.\nItalijanski premijer Đuzepe Konte je danas u prvoj zvaničnoj poseti kancelarki Merkel. Važna tema tog sastanka u Berlinu biće upravo – izbeglička politika.\nPovezani sadržaji Evropa, Nemačka, Evropa, Sirija, Avganistan, Kosovo, Let´s face it, Angela Merkel, Evropska unija\nKljučne reči Angela Merkel, Horst Zehofer, migracije, izbeglice, Nemačka, EU, Evropska unija, Evropa\nTrajni link https://p.dw.com/p/2zmdl


Grad Novi Pazar - Plan javnog zdravlja za unapređenje životnog okruženja i zdravstvene zaštite\nPlan javnog zdravlja za unapređenje životnog okruženja i zdravstvene zaštite\nStalna konferencija gradova i opština organizator je poslednje radionice o izradi Strateškog plana javnog zdravlja, koja je održana u Novom Pazru. Cilj je da se građanima u Srbiji stvori bolje životno okruženje, ali i unapredi zdravstvena zaštita.\nPredstavnici Zavoda za javno zdravlje, ali i Saveta za zdravlje grada Novog Pazara aktivno su učestvovali u svim radionicama Stalne konferencije gradova i opština, kako bi strateški dokument javnog zdravlja, koji je zakonska obaveza bio urađen što kvalitetnije, a sve u cilju da građani budu zdraviji. Izradom Akcionog plana biće definisane aktivnosti i prioriteti u postupku unapređenja zdravstvene zaštite.\nPredstavnici Saveta za zdravlje aktivno su učestvovali u radionicama. Član Gradskog veća, Fevzija Murić rekao je da je ovaj dokument sveobuhavatan i da sadrži podatke o navikama, životnoj okolini, soicijalnim i drugim standardima. Ti podaci predstavljaju osnovu za dalje delovanje i postupanje. “Cilj ovog dokumenta je što više smanjiti stopu oboljenja. Plan javnog zdravlja i rad Sveta za zdravlje ima za cilj da preventivno deluje i da utiče na faktore koji dovode do ugrožavanja zdravlja građana.”, rekao je Murić.\nNosilac u relaiziciji ovog plana, kada bude izrađen biće Zavod za javno zdravlje. Ovo je četvrta radionica obuke izrade Plana javnog zdravlja Stalne konferencije gradova i opštine.


Otvorena obnovljena Golubačka tvrđava | Ministarstvo trgovine, turizma i telekomunikacija\nObnovljenu tvrđavu Golubački grad svečano su danas otvorili predsednik Srbije Aleksandar Vučić i evropski komesar za susedsku politiku i pristupanje EU Johanes Han, u prisustvu predsednice Vlade Ane Brnabić, potpredsednika Vlade Rasima Ljajića i ministra za evropske integracije Jadranke Joksimović.\n„Kada gledam u obnovljenu Golubačku tvrđavu i njene fantastične kule, prelepi srednjovekovni spomenik, vidim ne samo istoriju, već snagu u ovoj zemlji i našem narodu koji garantuju budućnost“, poručio je Vučić na otvaranju tvrđave.\n„Moramo da se trudimio da se deo tih ljudi vrati, a da onima koji su ovde omogućimo drugačiju i sigrniju budućnost. Zato je važno da uložimo više novca na istok Srbije, da ljudi znaju da je ovo mesto gde mogu da grade budućnost za sebe i svoju decu“, rekao je Vučić.\n„Da nastavimo da otkrivamo lepote ovod dela zemlje, a to su i Kladovo, Negotin, Bor, Zaječar, Feliks Romulijana… Sve to je jedno od najvećih prirodnih bogatstava Srbije. Potencijala je mnogo, a nijedan izgovor da to ne iskoristimo“, rekao je Vučić.\nKomesar za susedsku politiku i pristupanje EU Johanes Han je rekao da je ova tvrđava izuzetna kombinacija upravo onog najvrednijeg što Evropa poseduje – kulturnog nasleđa, i prilika za razvoj i otvaranje novih radnih mesta.\n„“Ujedinjeni u različitosti“ jedan je od evropskih slogana. Mi, Evropljani, svetu nudimo naše kulturno nasleđe, oni ne dolaze zbog plaža, već zato što nudimo nešto jedinstveno, specijalno i to je kombinacija prirode, atraktivnosti, veoma prijateljski nastrojenih ljudi …“, rekao je Han.


"Napustit ću sjednicu Parlamenta BiH, odbijte mi ovaj dan"\nZastupnik SDS-a u Parlamentu Bosne i Hercegovine Dragan Mektić najavio je da će napustiti današnje zajedanje ovog doma zbog, kako je naveo, na dnevnom redu sjednice nema nijedna tačka koja se odnosi na probleme građana Bosne i Hercegovine.\n“Ove sjednice Predstavničkog doma su postale besmislene, ove sjednice Predstavničkog doma se održavju samo radi forme i da bi mi kod naroda stvorili privid da nešto radimo, a ustvari ne radimo ništa za onolike pare koje mi mjesečno primamo i koliko koštaju ove sjednice. Ne znam kakav je interes Kolegija da zakazujete ovakve sjednice koje ne rješavaju nijedan jedini problem koji tišti naš narod i naše građane”, kazao je Mektić.\nOn je naveo da imamo 14 prioriteta EU koje moramo ispuniti i “nasušnu potrebu za određnim reformim zakonima, posebno u oblasti vladavine prava i pravne države”.\n“Nijednog reformskog zakona od Savjeta ministara nemamo već duže vrijeme. Zbog čega zakazujete ovakve sjednice? Šta želite time da opravdate? Novac koji trošite, automobile koje plaćate po 150 hiljada KM, a sve to da stvorimo i prevarimo narod u BiH i stvorimo privid da mi nešto radimo”, naveo je Mektić.\nKako je kazao, zbog svega navedenog će u pismenoj formi dostaviti prijedlog dopune tačke dnevnog reda da se zastupnici izjasne o tome i prekine sjednicu.\n“Da je nastavimo onda kada budu stvoreni uslovi da se ovdje raspravlja o ozbiljnim životnim stvarima. Neću prisustvovati nijednoj ovakvoj sjednici, a zbog toga što ću danas napustiti ovo zasjedanje Parlamenta, molim stručne službe da mi odbiju ovaj radni dan i da mi ne bude plaćen zato što mu neću prisustvovati”.\nDragan MektićParlament BiH\nPrevious article Hrvatski trgovac oružjem kupio tvornicu eksploziva Vitezit, koji je zapošljavao više hiljada radnika\nNext article Arapska liga: Nezakonito otvaranje ambasade Kosova u Jerusalemu


Foto: Office blogs\nMicrosoft je započeo upoznavanje javnosti sa preliminarnom verzijom svog rešenja za projektni menadžment pod nazivom Office 365 Planner za one koji učestvuju u programu puštanja prve verzije (Office 365 First Release), izjavio je Planner tim na postu.\nPlanner, prvobitnog radnog naziva „Highlander“, je alat za projektni menadžment, lak za upotrebu, koji između ostalog omogućava timovima da se organizuju, dodeljuju zadatke, kreiraju planove, razmenjuju fajlove i informacije o tome šta radi svako od korisnika.\nAlat sve planove i ciljeve deli na zasebne table („Boards“) gde svaka kartica predstavlja zasebni zadatak. Takođe, koristi grafikone za prikaz napredovanja i može da se upotrebi za organizovanje priloga (Office attachments). Alat se lako integriše sa postojećim Office 365 grupama, tako da možete da nastavite svoj posao nesmetanim tempom i sa istim entuzijazmom.\nPreliminarna verzija (Planner preview) je dostupna korisnicima programa puštanja prve verzije koji imaju jednu od sledećih licenci koje izdaje Microsoft:\nOffice 365 administratori koji su se opredelili za program puštanja prve verzije mogu da instaliraju preliminarnu verziju nakon što prime inicijalni elektronsko pismo od kompanije Microsoft. Kompanija se nada da će korisnike programa puštanja prve verzije širom sveta upoznati sa preliminarnom verzijom u sledećih nekoliko nedelja.\nIako je alat prvenstveno bio dizajniran za poslovne svrhe, korisnici paketa Office 2016 takođe mogu da ga koriste da bi isplanirali svoj odmor, angažovali se u kreativnim projektima i slično.


Marko Subotić | ITS visoka škola, Beograd\n„U toku studija sam veoma bio zadovoljan saradnjom sa profesorima, koji su iskazali profesionalni i prijateljski odnos u komunikaciji sa studentima”\nMaster strukovne studije ITS-a sam upisao prevashodno jer sam bio zadovoljan osnovnim studijama, stoga nije bilo teško doneti odluku gde ću upisati master studije. Drugi razlog leži u tome što mi je u tom momentu, budući da sam pri završetku osnovnih strukovnih studija već stupio u radni odnos, najviše odgovarala lokacija zbog blizine posla i na kraju dobijena stipendija. Trenutno sam zaposlen u kompaniji HYCU.Inc (donedavno ćerka kompanija kompanije Comtrade). U toku studija sam veoma bio zadovoljan saradnjom sa profesorima, koji su iskazali profesionalni i prijateljski odnos u komunikaciji sa studentima. Preporučio bih da se što više prakse ponudi studentima master strukovnih studija, jer to poslodavci najviše gledaju.


Krivokapić odbio da smijeni Nikolaidisa\nPredsjednik Skupštine Crne Gore Ranko Krivokapić odbio je zahtjev opozicionih partija da smijeni svog savjetnika Andreja Nikolaidisa.Opozicija je tražila i da se parlament ogradi od stavova iznijetim nedavno u jednom tekstu u kojima se, po njihovoj ocjeni, poziva na mržnju i terorizam.\nNjegovu smenu su zbog tog istupa tražili Pokret za promene (PZP) i Nova srpska demokratija (NOVA).Portparol PZP Koča Pavlović kazao je Tanjugu da je Krivokapić, na današnjoj sjednici Kolegijuma predsjednika crnogorskog parlamenta, odbio zahtjev opozicionih stranaka za smjenu Nikolaidisa.\nKrivokapić odbio i zahtjev opozicione Socijalističke narodne partije da se Kolegijum predsjednika parlamenta ogradi od Nikolaidisovih stavova.\nPavlović je oštro kritikovao Krivokapićevo odbijanje da smeni Nikolaidisa ili makar da se ogradi od njegovih stavova.\nVlada Srbije uputila je ranije protestnu notu Crnoj Gori, zbog stavova Nikolaidisa.Ministarstvo vanjskih poslova Crne Gore saopštilo je potom da stavovi Nikolaidisa, izneseni u autorskom tekstu, ni u kom vidu ne odražavaju zvanične stavove Crne Gore.\nU Nikolaidisovu odbranu su stali crnogorski PEN centar, Društvo nezavisnih književnika, Forum pisaca Srbije, helsinški komiteti Crne Gore i Srbije, kao i članice crnogorske vladajuće koalicije Socijaldemokratska partija i Bošnjačka stranka.


Vašington ne planira da organizuje evakuaciju Amerikanaca iz Ukrajine | Kosova.info\nDom|Najnovije|Vašington ne planira da organizuje evakuaciju Amerikanaca iz Ukrajine\nPortparolka američkog ministarstva spoljnih poslova nije potvrdila informacije američke televizije Foks njuz, prema kojima je Stejt department naredio porodicama američkih diplomata u Kijevu da počnu da se evakuišu iz zemlje od ponedeljka.\n„Nismo ništa objavili u ovoj fazi. Rigorozno pripremamo planove za mogućnost da se bezbednosna situacija pogorša“, rekla je ona.\n“Ako donesemo odluku o izmeni našeg stava o prisustvu američkih diplomata i njihovih porodica Amerikanci ne treba da računaju na evakuacije u organizaciji vlade”, dodala je ona i rekla da postoje komercijalni letovi koji mogu da obezbede povratak.\nI ruska agencija TASS prenela je informaciju Foks njuza, koji se poziva na neimenovane američke zvaničnike, da je Stejt department naredio evakuaciju porodica diplomatskog osoblja u Ukrajini od 24. januara. TASS je preneo da je i Blumberg ranije javio da SAD planira obaveznu evakuaciju porodica diplomata iz Ukrajine. Zapad optužuje Rusiju da je rasporedila više od 100.000 vojnika na granici sa Ukrajinom da bi pripremila invaziju te zemlje. Bela kuća je upozorila da bi Rusija mogla da pokrene svoju ofanzivu “u svakom trenutku”.\nKremlj demantuje svaku ratobornu nameru, ali uslovljava smirivanje situacije ugovorima koji bi garantovali neširenje NATO i posebno u Ukrajini i povlačenje Atlantske alijanse iz istočne Evrope.\nProtesti u nekoliko gradova u Crnoj Gori protiv formiranja manjinske vlade\nNovinarka u Turskoj uhapšena zbog twita o Erdoganu


Rukometni savez BiH oštro reagovao: Laž je da su igrači u Bjelorusiju putovali autobusom | Bosanski.com\nNaslovna Sport Ostali sportovi Rukometni savez BiH oštro reagovao: Laž je da su igrači u Bjelorusiju putovali autobusom\nUpravni odbor Rukometnog saveza BiH objavio je saopćenje povodom napisa na društvenim mrežama i u medijima vezanih za organizaciju utakmica s Bjelorusijom i Češkom.\n“S obzirom na brojne neistinite informacije koje se konstantno plasiraju putem sredstava informisanja i društvenih mreža, a upućene su na adresu UO RS BiH u vezi s organizacijom utakmica reprezentacije Bosne i Hercegovine u kvalifikacijama za Evropsko prvenstvo 2020., između BiH i Bjelorusije te Češke i BiH, nalazimo neophodnim javnost obavijestiti o sljedećem. Članovi Upravnog odbora Rukometnog saveza BiH su izabrani na sjednici vanredne Skupštine Rukometnog saveza BiH koja je održana 26. augusta 2018. godine. Stanje u Rukometnom savezu Bosne i Hercegovine u momentu kada je novi Upravni odbor imenovan, odnosno kada je početkom devetog mjeseca održao sjednicu u prostorijama saveza, bilo je sljedeće: RS BiH nije imao porezni ID broj, a samim time ni transakcijski račun, telefoni u Rukometnom savezu su bili isključeni, Rukometni savez nije imao generalnog sekretara, administrativnog radnika, odnosno tačnije nijednog zaposlenog, server Rukometnog saveza su iz prostorija saveza odnijele (otuđile) nepoznate osobe, baza podataka o igračima je odnesena (otuđena) iz prostorija saveza, u prostorijama saveza nije zatečeno ništa od sportske opreme, nije pronađen nijedan ugovor sa sponzorima i dobavljačima sportske opreme i u pola kancelarija nije bilo električne energije”, stoji u saopćenju RS BiH.\nPrimopredaji dužnosti nije prisustvovao nijedan od članova odlazećeg UO te se tako nisu mogli dobiti podaci o stanju sredstava RS BiH na računima drugih pravnih osoba, kao ni podaci o sponzorima saveza i reprezentacije BiH te podaci o dobavljačima sportske opreme za reprezentaciju i ugovorima s istim.\n“Mislimo da je apsolutno jasno sa kakvim se problemima susreo novi Upravni odbor pred početak Premijer lige RS BiH za muškarce i žene 2018/19. godine te pred dvije kvalifikacione utakmice reprezentacije BiH za Evropsko prvenstvo 2020. godine. Da bi RS BiH mogao funkcionisati najprije je bilo neophodno ponovo uključiti telefone i internet, do čega je došlo plaćanjem duga prema BH Telecomu u iznosu od 800 KM, isključivo ličnim sredstvima članova novoizabranog UO. Uz nevjerovatne opstrukcije koje su se dijelom ogledale i činjenici da je nakon uključenja mail adresa RSBiH konstantno zloupotrebljavana, a imajući u vidu stanje saveza, novoizabrani članovi UO RS BiH su uspjeli organizovati i početak Premijer lige i obje utakmice kvalifikacija reprezentacije. Kada je riječ o organizaciji utakmice i putovanju u Bjelorusiju, napominjemo da su novoizabrani članovi UO u veoma kratkom vremenu osigurali sredstva za pripreme reprezentacije u Tuzli, a potom odlazak u Bjelorusiju avionom i njihov povratak, također avionom, za što je plaćeno 17.850 KM, čime ujedno demantujemo krajnje zlonamjernu informaciju da su igrači rukometne reprezentacije išli u Bjelorusiju autobusom”, pojasnili su.\n“Također je isplaćen i dug prema agenciji Lambada u iznosu od 1.700 KM za realizaciju prijevoza do i iz Beograda, odakle se putovalo avionom. Želimo napomenuti i upoznati javnost da će svim igračima biti plaćeni putni troškovi do kraja sedmice, u toku je priprema odgovarajuće dokumentacije na temelju koje će se izvršiti ova isplata. Neugodno smo iznenađeni da se novoizabranom UO spočitava i činjenica da je reprezentacija BiH odigrala dvije utakmice u dva dana, s obzirom na to da je termin odigravanja ovih utakmica utvrđen ranije i svu odgovornost snosi raniji UO i generalni sekretar. U odnosu na ovu činjenicu novoizabrani UO ne želi niti može preuzeti bilo kakvu odgovornost. U vezi s tim napominjemo da smo u kontaktima sa EHF-om pokušali promijeniti termin utakmice sa Češkom za jedan dan, ali naprosto to nije bilo moguće. Napominjemo da su nas potezi ranijeg UO i generalnog sekretara koštali Gerfloor podloge za utakmicu sa Češkom, koja od EHF-a nije dostavljena samo iz razloga jer su čelnici ranijeg UO RSBiH obavijestili EHF da RS BiH nema adresu! Stoga je, u najmanju ruku, neozbiljno bilo kakvu odgovornost za ovu činjenicu pripisivati novoizabranom UO”, napominju iz RS BiH.\n“Kada je riječ o informacijama o dodatnom štampanju ulaznica, želimo javnosti skrenuti pažnju da bilo kakvo poređenje s utakmicom BiH – Švicarska je neumjesno i netačno, s obzirom na to da nikakvog dodatnog štampanja ulaznica nije bilo, niti je ispred dvorane Mejdan ostao ijedan jedini navijač naše reprezentacije. Napominjemo da je u toku sumiranje svih aktivnosti u vezi s organizacijom utakmice sa Češkom te kada budu na raspolaganju sve relevantne činjenice i podaci, UO RSBiH će izaći u javnost na jasan i transparentan način. Želimo samo dodati u vezi s ulaznicama da članovi novoizabranog UO nisu dobili nijednu ulaznicu, sve do jedne su platili, kao i drugi navijači. Naslijedili smo i sagu o preregistraciji RS BiH, novoizabrani članovi UO rade u punom kapacitetu s pravnim timom da se konačno iznađe mogućnost normalnog finansiranja i funkcionisanja RSBiH. U konstantnoj smo komunikaciji s EHF-om koji nam se stavio na raspolaganje i s ljudima iz EHF-a s kojima se konsultujemo o svakom spornom pitanju. Unatoč svim problemima, a koje smo samo djelimično spomenuli, organizovan je početak Premijer lige i organizovane su dvije navedene utakmice kvalifikacija”, ističu iz RS BiH.\n“Želimo napomenuti da će novoizabrani UO u narednom periodu pokrenuti pitanja koja su se do sada držala ‘pod tepihom’, a to je prije svega pitanje zaključivanja i realizacije ugovora sa sponzorima, a naročito ugovora s dobavljačima sportske opreme, nakon čega ćemo javnost upoznati i o problemu sportske opreme koji se također pripisuje novoizabranom UO. U nadi da će javnost, posebno istinski ljubitelji rukometa, prepoznati naše napore da uspijemo vratiti rukometu mjesto koje mu i pripada, nadamo se da smo svi svjesni da dezinformacije ovakve vrste nanose nesagledive štete”, stoji u saopćenju UO Rukometnog saveza BiH.\nTeme: rukometna reprezentacija BiH\nprevious Ronaldo: Zaslužujem "Zlatnu loptu"\nnext Nurkić i Lillard predvodili Portland do nove pobjede


Građani Makedonije neće biti uvučeni u još jedan oružani sukob - Kosovo 2.0\nGrađani Makedonije neće biti uvučeni u još jedan oružani sukob\nPiše Ljubica Spaskovska - 28.04.2017\nVećina građana može prozreti fatamorganu konsocijacijskog feudalizma.\nOteta država Makedonija, koja je godinama denuncirana od strane međunarodne zajednice i aktivista civilnog društva, došla je u centar pažnje u noći u kojoj je policija dozvolila demonstrantima da uđu u skupštinu i fizički napadnu novinare i poslanike, demolirajući unutrašnjost zgrade.\nSlika nasilja koja je šokirala makedonsku javnost te noći, i koja je prikazana u inostranim medijima, usledila je nakon imenovanja Taljata Džaferija — bivšeg ministra odbrane i poslanika iz albanske Demokratske unije za integraciju (DUI) — za predsedavajućeg skupštini.\nOva eskalacija političke krize u Makedoniji bi trebalo da bude posmatrana kao najnovija epizoda u dugoročnoj krizi koja pokazuje propadanje ove države u smeru konsocijacijskog feudalizma; to je sistem upravljanja koji definišu elite dveju etničkih grupa koje dele vlast koja je urušila pravosuđe i državne institucije, te generiše korupciju i političku nestabilnost.\nSpecijalne policijske snage su kasnije ušle u zgradu parlamenta kako bi uvele red, što je značilo da Ministarstvo unutrašnjih poslova ne deluje kao jedinstvena institucija sa samo jednom linijom komande. Upravo suprotno, osnova na kojoj je konsocijacijski feudalizam procvetao u protekloj deceniji ili duže od toga je potčinjenost liderima partija.\nUstav, pravni poredak i nezavisnost pravosuđa su stalno narušavani od državnih zvaničnika, ne samo od predsednika Đorga Ivanova. Odbijajući da omogući mandat novoj parlamentarnoj većini sastavljenoj od socijaldemokrata i saveza albanskih stranaka, Ivanov je direktno odgovoran za eskalaciju krize.\n"Odgovornost Evropske unije, odnosno nekih njenih država-članica, bi takođe trebalo da bude uračunata."\nVladavina Ivanovljeve partije, nacionalističke VMRO-DPMNE, uzdrmana je nasiljem otkako su prvi put formirali vladu 1998, ali čak i u ranom periodu posle proglašenja nezavisnosti devedesetih godina, makedonski parlament je bio poprište nasilnih sukoba.\nUsvajajući mentalitet svenarodnog makedonskog pokreta, VMRO nikada nije uspela da se pretvori u pravu demokratsku, savremenu političku partiju desnog centra. Manjak unutarstranačke demokratije je karakteristika svih makedonskih partija, te se to nesumnjivo odražava na širu političku scenu čim formiraju parlamentarnu većinu.\nU suštini, spona nastala spajanjem dvaju snažnih nacionalizama odlučuje o opštoj dinamici eskalacije i sukoba. Na isti način na koji su hrvatski i srpski nacionalizam hranili jedan drugog kasnih osamdesetih i ranih devedesetih godina, VMRO i DUI sada održavaju brak raznih interesa, gde se veštački stvoreni sukobi generišu da bi se održao stalni osećaj nestabilnosti i njihove uloge kao faktora stabilnosti.\nOvde bi odgovornost Evropske unije, odnosno nekih njenih država-članica, takođe trebalo biti uračunata. VMRO je članica Evropske narodne partije, transnacionalnog saveza političkih partija desnog centra, a Austrija se pokazala kao podržavalac vlade VMRO-a kao garanta stabilnosti nakon protoka izbeglica iz Grčke, preko Makedonije, ka Zapadnoj Evropi.\nNevoljnost EU da direktnije kritikuje (i uvede sankcije) Mađarskoj (kao i Turskoj) je ohrabrila balkanske lidere da nastave gušiti demokratiju i vladavinu prava, i da neguju savezništvo sa Erdoganom i Viktorom Orbanom.\nZa vreme kriza u Bosni i Hercegovini i na Kosovu, Slobodan Milošević se često predstavljao kao mirotvorac pred međunarodnom zajednicom, pa tako nije uopšte iznenađujuće što se nova generacija balkanskih lidera, poput Nikole Gruevskog i Ivanova, predstavlja kao faktor stabilnosti, dok su sve vreme direktno uključeni u generisanje dodatne nestabilnosti kako bi sačuvali svoje pozicije vlasti.\nKao i 2001. godine, kada je sukob imao sve preduslove da eskalira u pravi pokolj i etničko čišćenje, većina makedonskih građana ponovo može prozreti feudalnu konsocijaciju i neće lako biti uvučena u još jedan oružani sukob koji ništa ne bi rešio.\nMakedonija je trenutno na vrhu evropskih grafikona u pogledu neravnopravnosti, emigracije i neslobode medije. Možda su ovo skriveni uzroci besa demonstranata, jer kada je Vuljnet Starova, profesor i doktor medicine albanskog porekla, predsedavao Skupštini Makedonije od 1986. do 1991, jedva da je neko primećivao njegovo etničko poreklo ili se protivio njegovom postavljanju na etničkoj osnovi.\nMakedonija bi, idealno gledano, trebalo povratiti sve pozitivne prakse iz svoje političke prošlosti i na njima graditi novo, inkluzivno, zaista demokratsko i ravnopravno društvo.\nO autoru/ki Ljubica Spaskovska je naučna saradnica na Univerzitetu u Egziteru i autorka knjige “Poslednja jugoslovenska generacija”.


Dr Đerlek otkrio za koju decu će biti preporučeno da se vakcinišu – 24sata online\n– Agencija za lekove i medicinska sredstva jedna od najrigoroznijih agencija u svetu po pitanju dozvole. Komisija je sastavljena od vrsnih stručnjaka koji su se usavršavali širom sveta. Očekujem da će dati pozitivno svetlo ili sertifikat koji će dati upotrebu vakcine za decu od 12 do 15 godina, tim pre što su i američke agencije FDA već dale upotrebnu dozvolu, kao i evropska agencija EMA. Nama je u ovom trenutku najvažnije da je vakcina bezbedna i pouzdana, s obzirom na to da se radi o deci od 12 do 15 godina. Očekujem da će i Nacionalni komitet za imunizaciju (NITAG) dati preporuke, posle toga i Republička stručna komisija iz oblasti pedijatrije i bitno nam je njihovo mišljenje i naravno, Batut kao jedna krovna institucija u Srbij – navodi on.\n– Verovatno će se ta vakcina prvo preporučiti deci koja boluju od hroničnih bolesti, gde upala pluća može da im ugrozi zdravlje ili čak život, očekujemo od NITAGA da će i pedijatri imati značajnu ulogu. S obzirom na to da se radi o maloletnoj deci, naravno da su roditelji ti koji će biti u toku i odlučivati o svojoj deci – navodi Đerlek.\n– Realno je očekivati da ostvarimo cilj koji smo planirali – 50 odsto vakcinisanih do kraja juna. Sa presekom od sinoć u 22h, imamo 2.643.000 prvih doza, što je 48 odsto, drugih doza 2.268.000 što je nekih 37 odst. Ako nastavimo ovim tempom mislim da ćemo ostvariti cilj i da ćemo imati mirnije leto. Nećemo tu stati, želimo da do jeseni dođemo do 60-70 odsto vakcinisanih da bismo imali što mirniju jesen koja je nepredvidiva – kaže Đerlek.\n– Korona virus ostavlja zaista ozbiljne posledice na pacijente, radi se o multisistemskoj bolesti koja napada skoro sve organe i mi smo primetili da imamo veliki priliv pacijenata u domovima zdravlja. Imamo jednu novinu, ovih dana će biti spremna aplikacija, gde ćemo biti dostupni postkovid pacijentima. Njima ćemo tako dozvoliti da izvrše samostalnu procenu trenutnog zdravstvenog stanja, a mi ćemo pokušati da ih na osnovu toga uputimo na pravu adresu, da ne bi čekali po domovima zdravlja – rekao je on.\nTagovi: decakoronavirusMirsad Đerlekpandemija koronavirusapreporukavakcinacija\nOdlični uslovi za berače malina - stan, hrana i velika dnevnica\nDOLAZI BABA MARTA: Kakvo nas vreme očekuje početkom sledećeg meseca?\nRadojičić: Moramo misliti o životnoj sredini i zdravlju Beograđana